8.  การจัดการ

    1.  โครงสร้างการจัดการ

  เพื่อให้เกิดประสิทธิภาพในการทำงานและการบริการที่ดีแก่ลูกค้า ธนาคารได้แบ่งกลุ่มธุรกิจเป็น 5
  กลุ่ม ได้แก่

1.  ธุรกิจสินเชื่อเช่าซื้อรายย่อย

2.  ธุรกิจสินเชื่อพัฒนาโครงการที่อยู่อาศัย

3.  ธุรกิจสินเชื่อธุรกิจ

4.  ธุรกิจเงินฝากและการตลาด

5.  ธุรกิจบริหารหนี้

โดยมีหน่วยงานสนับสนุนกลุ่มธุรกิจดังกล่าว เช่น สายปฏิบัติการ สายการเงินและงบประมาณ
สายเทคโนโลยีสารสนเทศ สายบริหารทรัพยากรบุคคล สายผลิตภัณฑ์ธนาคาร
สายกำกับการปฏิบัติตามกฎเกณฑ์ สายตรวจสอบภายใน สายบริหารความเสี่ยง
และสำนักกรรมการทำหน้าที่สนับสนุนการทำงาน ซึ่งรวมถึงการควบคุมและกำกับดูแลกิจการ
นอกจากนั้นการบริหารงานธนาคารมีการแบ่งโครงสร้างกรรมการธนาคาร เป็น 5 ชุด ได้แก่
คณะกรรมการธนาคาร คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบริหารความเสี่ยง และคณะกรรมการบริหาร
รายละเอียดของคณะกรรมการแต่ละชุดมีดังนี้

1.  คณะกรรมการธนาคาร ในฐานะตัวแทนของผู้ถือหุ้น คณะกรรมการธนาคารมีบทบาท หน้าที่
    และความรับผิดชอบในการดำเนินกิจการของธนาคารให้มีความมั่นคง มีผลตอบแทนที่ดี
    ด้วยความซื่อสัตย์สุจริต และพึงหลีกเลี่ยงปัญหาในเรื่องความขัดแย้งทางผลประโยชน์
    โดยมีขอบเขตอำนาจ และหน้าที่ ดังนี้

-   กำหนดนโยบาย และเป้าหมายเชิงกลยุทธ์ในภาพรวมของธนาคาร
    พิจารณาอนุมัติแผนกลยุทธ์ตามที่ คณะกรรมการบริหารเสนอ และ
    กำกับควบคุมดูแลให้คณะกรรมการบริหารดำเนินการให้เป็นไปตามแผนงานที่ได้รับการอนุมัติไว้
    อย่างมีประสิทธิภาพ และประสิทธิผล

-   จัดให้มีบทบัญญัติเกี่ยวกับการกำกับดูแลที่ดีตามหลักธรรมาภิบาลในเรื่อง
    จริยธรรมทางวิชาชีพของกรรมการผู้บริหารและพนักงาน เพื่อเป็นแนวทางปฏิบัติภายในองค์กร
    และ มีจริยธรรมในการดำเนินธุรกิจ มีความรับผิดชอบ
    ต่อผู้ที่เกี่ยวข้องทุกฝ่ายอย่างเท่าเทียมกันโดยสม่ำเสมอ
    พึงหลีกเลี่ยงปัญหาในเรื่องความขัดแย้งทางผลประโยชน์

-   จัดให้มีการตรวจสอบภายใน และให้มีการรายงานข้อมูลอย่างเพียงพอแก่คณะกรรมการธนาคาร
    เพื่อทราบถึงผลการดำเนินงานที่ผ่านมา และแนวโน้มการดำเนินงานในอนาคต

-   กำกับดูแลให้คณะกรรมการบริหารความเสี่ยง มีการกำหนดนโยบาย กระบวนการ
    และการควบคุมทางด้านการบริหารความเสี่ยงประเภทต่างๆ ที่เกิดขึ้น
    โดยจะต้องครอบคลุมความเสี่ยงทางด้านสินเชื่อ ด้านการลงทุน ด้านการตลาด ด้านสภาพคล่อง
    และด้านการปฏิบัติงาน

-   พิจารณาแต่งตั้ง กำหนดอำนาจหน้าที่ของผู้บริหารตั้งแต่ระดับประธานสายงาน ขึ้นไป
    และคณะกรรมการเฉพาะด้านชุดต่างๆ เพื่อช่วยดูแลการบริหารให้เป็นไปตามนโยบายที่กำหนด
    ได้แก่ คณะกรรมการตรวจสอบคณะกรรมการสรรหา และกำหนดค่าตอบแทน
    คณะกรรมการบริหารความเสี่ยง และคณะกรรมการบริหาร เป็นต้น

-   ให้ความเห็นชอบรายงานทางการเงินประจำปี ที่ผ่านการตรวจสอบจากผู้สอบบัญชี
    และการสอบทานของคณะกรรมการบริหาร และคณะกรรมการตรวจสอบแล้ว
    เพื่อขอการรับรองจากที่ประชุมผู้ถือหุ้น และรับทราบความเห็นจากผู้สอบบัญชี (Management
    Letter) พร้อมความเห็นจากคณะกรรมการบริหาร

-   ดำเนินการภายในขอบเขตของกฎหมาย วัตถุประสงค์ ข้อบังคับของธนาคาร
    และตามมติที่ประชุมใหญ่ผู้ถือหุ้น

นอกจากนี้คณะกรรมการธนาคารอาจแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการของธนาคารได้ด้วยค่าใช้จ่ายของธนาคาร

-   การประชุมอย่างน้อย 3 เดือนครั้ง

-   องค์ประชุม จะต้องประกอบด้วยกรรมการไม่น้อยกว่ากึ่งหนึ่ง ของจำนวนกรรมการทั้งหมด

-   มติที่ประชุมใช้เสียงข้างมากของกรรมการที่เข้าประชุม

-   การจัดส่งหนังสือเชิญประชุมคณะกรรมการธนาคารและวาระการประชุมล่วงหน้าอย่างน้อย 7
    วัน

-   กรรมการทุกท่านมีสิทธิจะขอดูหรือตรวจสอบเอกสารข้อมูลที่เกี่ยวข้อง
    และ/หรือขอให้ฝ่ายบริหารชี้แจงข้อมูลเหตุผล

โดยคณะกรรมการธนาคารประกอบด้วยกรรมการทั้งสิ้น 10 คน แบ่งเป็นกรรมการอิสระ 4 คน
กรรมการที่เป็นผู้บริหาร 3 คน กรรมการที่ไม่ได้เป็นผู้บริหาร 3 คน และเลขานุการบริษัทจำนวน 1
คน ดังนี้

1.  นางสาวนวพร เรืองสกุล ประธานกรรมการและกรรมการอิสระ

2.  นายพิชัย ดัชณาภิรมย์ กรรมการอิสระ

3.  นายมานพ พงศทัต กรรมการอิสระ

4.  นายเชษฐ์ ภัทรากรกุล กรรมการอิสระ

5.  นายธานินทร์ จิระสุนทร กรรมการที่ไม่ได้เป็นผู้บริหาร

6.  นายประวิตร วรุตบางกูร* กรรมการที่ไม่ได้เป็นผู้บริหาร

7.  นายสุรพล กุลศิริ* กรรมการที่ไม่ได้เป็นผู้บริหาร

8.  นายสุพล วัธนเวคิน กรรมการที่เป็นผู้บริหาร

9.  นายธวัชไชย สุทธิกิจพิศาล* กรรมการที่เป็นผู้บริหาร

10. นายประชา ชำนาญกิจโกศล* กรรมการที่เป็นผู้บริหาร

  นางสาวพรทิพย์ ชูพระคุณ เลขานุการบริษัท

  หมายเหตุ * เป็นกรรมการมีอำนาจลงนามผูกพันธนาคาร

1.  คณะกรรมการตรวจสอบ ปฏิบัติงานตามหน้าที่ที่คณะกรรมการธนาคารมอบหมาย ดังนี้

-   สอบทานให้ธนาคารมีการรายงานทางการเงินอย่างถูกต้อง และเพียงพอ

-   สอบทานและประเมินผลให้ธนาคารมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสม และมีประสิทธิผล
    และพิจารณาความเป็นอิสระของหน่วยงานตรวจสอบภายใน
    และหน่วยงานกำกับการปฏิบัติตามกฎเกณฑ์ ตลอดจนให้ความเห็นชอบในการพิจารณาแต่งตั้ง
    โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน
    และหน่วยงานกำกับการปฏิบัติตามกฎเกณฑ์

-   กำกับดูแลการปฏิบัติงานของหน่วยงานกำกับการปฏิบัติตามกฎเกณฑ์
    และสอบทานให้ธนาคารปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของธนาคาร
    รวมทั้งพิจารณาให้ความเห็นต่อรายงานการกำกับการปฏิบัติตามกฎเกณฑ์ประจำปี (Annual
    Compliance Report)

-   พิจารณา คัดเลือก เสนอแต่งตั้ง
    บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของธนาคารและเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

-   พิจารณาการเปิดเผยข้อมูลของธนาคารโดยเฉพาะในกรณีที่เกิดรายการที่เกี่ยวโยงกัน หรือ
    รายการที่อาจมีความขัดแย้งทางผลประโยชน์ ให้มีความถูกต้องและครบถ้วน
    และเป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อธนาคาร

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

-   ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของธนาคาร

-   ความเห็นเกี่ยวกับความเพียงพอของระบบการควบคุมภายในของธนาคาร

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของธนาคาร

-   ความเห็นเกี่ยวกับความเหมาะสมของผู้สอบบัญชี

-   ความเห็นเกี่ยวกับรายการที่อาจมีความขัดแย้งทางผลประโยชน์

-   จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

-   ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

-   รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการธนาคาร

-   รายงานต่อคณะกรรมการธนาคารเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควรในกรณีที่คณะกรรมการตรวจสอบพบ
    หรือมีข้อสงสัยว่ามีรายการหรือการกระทำดังต่อไปนี้

-   รายการที่เกิดความขัดแย้งทางผลประโยชน์

-   การทุจริต หรือมีสิ่งผิดปกติหรือมีความบกพร่องที่สำคัญในระบบการควบคุมภายใน

-   การฝ่าฝืนกฎหมายว่าด้วยธุรกิจสถาบันการเงิน กฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ ข้อกำหนดของธนาคารแห่งประเทศไทย
    หรือกฎหมายอื่นที่เกี่ยวข้องกับธุรกิจของสถาบันการเงินและหลักทรัพย์ และกฎหมายอื่น ๆ

หากคณะกรรมการของธนาคารหรือผู้บริหารไม่ดำเนินการให้มีการปรับปรุงแก้ไขภายในเวลาที่คณะกรรมการตรวจสอบกำหนด
คณะกรรมการตรวจสอบจะต้องเปิดเผยการกระทำดังกล่าวไว้ในรายงานประจำปี
และรายงานต่อธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
หรือ ตลาดหลักทรัพย์แห่งประเทศไทย

-   คณะกรรมการตรวจสอบมีอำนาจในการตรวจสอบ และสอบสวนผู้ที่เกี่ยวข้อง
    และเรื่องที่เกี่ยวข้องภายในขอบเขตของอำนาจและหน้าที่
    คณะกรรมการตรวจสอบต้องมีอำนาจในการว่าจ้าง
    หรือนำเอาผู้เชี่ยวชาญเฉพาะด้านมาช่วยงานตรวจสอบ
    และสอบสวนได้ตามที่คณะกรรมการตรวจสอบพิจารณาว่าเหมาะสม

-   

-   คณะกรรมการตรวจสอบต้องประชุมกันอย่างน้อยปีละ 4 ครั้ง หรือมากกว่าเมื่อมีความจำเป็น
    คณะกรรมการ ตรวจสอบอาจเชิญฝ่ายจัดการ
    หรือผู้ที่เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้

-   

-   คณะกรรมการตรวจสอบต้องประสานงานกับคณะกรรมการบริหารความเสี่ยง
    เพื่อให้มีการปฏิบัติงานเป็นไปตามกรอบนโยบายการ บริหารความเสี่ยงของธนาคาร

-   ปฎิบัติการอื่นใดตามที่คณะกรรมการธนาคารมอบหมาย
    ด้วยความเห็นชอบจากคณะกรรมการตรวจสอบ

-   การประชุมอย่างน้อย 3 เดือนครั้ง

-   องค์ประชุม จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด

-   มติที่ประชุมใช้เสียงข้างมากของกรรมการที่เข้าประชุม

โดยคณะกรรมการตรวจสอบของธนาคารมีประธานกรรมการและกรรมการทุกท่านเป็นกรรมการอิสระ
คณะกรรมการตรวจสอบประกอบด้วยกรรการ 3 คนดังนี้

1.  นายพิชัย ดัชณาภิรมย์ ประธานคณะกรรมการตรวจสอบ

2.  นายมานพ พงศทัต กรรมการ

3.  นายเชษฐ์ ภัทรากรกุล กรรมการ

นายเกรียงศักดิ์ ศุกร์คณาภรณ์ เลขานุการ

1.  คณะกรรมการสรรหาและกำหนดค่าทดแทน มีองค์ประกอบคณะกรรมการ
    และขอบเขตอำนาจหน้าที่ ดังนี้

-   กำหนดนโยบาย หลักเกณฑ์
    และวิธีการในการสรรหากรรมการและผู้บริหารระดับสูงตั้งแต่ระดับผู้ช่วยกรรมการผู้จัดการใหญ่ขึ้นไป
    เพื่อเสนอคณะกรรมการธนาคารพิจารณาอนุมัติ

-   คัดเลือกและเสนอชื่อบุคคลที่มีคุณสมบัติเหมาะสมเพื่อดำรงตำแหน่งต่างๆ ดังต่อไปนี้

-   กรรมการ

-   กรรมการในคณะกรรมการชุดย่อย
    ที่ได้รับมอบหมายอำนาจหน้าที่และความรับผิดชอบโดยตรงจากคณะกรรมการธนาคาร

-   ผู้บริหารระดับสูง ตั้งแต่ผู้ช่วยกรรมการผู้จัดการใหญ่ขึ้นไป

-   ดูแลให้คณะกรรมการธนาคารมีขนาด และองค์ประกอบที่เหมาะสมกับองค์กร
    โดยคำนึงถึงคุณสมบัติของคณะกรรมการธนาคาร
    ที่ต้องประกอบด้วยบุคคลที่มีความรู้ความสามารถ และประสบการณ์ในด้านต่างๆ อย่างเหมาะสม

-   เปิดเผยนโยบายการสรรหา
    และรายละเอียดของกระบวนการสรรหาในรายงานประจำปีของธนาคาร

-   กำหนดนโยบายการจ่ายค่าตอบแทน และผลประโยชน์อื่น ที่ให้แก่กรรมการ
    และผู้บริหารระดับสูงตั้งแต่ระดับผู้ช่วยกรรมการผู้จัดการใหญ่ขึ้นไป

-   กำหนดแนวทางการประเมินผลงานของกรรมการและผู้บริหารระดับสูงตั้งแต่ระดับผู้ช่วยกรรมการผู้จัดการใหญ่ขึ้นไปเพื่อพิจารณา
    ปรับผลตอบแทนประจำปี โดยคำนึงถึงหน้าที่ความรับผิดชอบและความเสี่ยงที่เกี่ยวข้อง
    รวมถึงความสำคัญกับการเพิ่มมูลค่า
    ของส่วนของผู้ถือหุ้นในระยะยาวประกอบการพิจารณาในการประเมินผล

-   เปิดเผยนโยบายเกี่ยวกับการกำหนดค่าตอบแทน และเปิดเผยค่าตอบแทนในรูปแบบต่างๆ
    รวมถึงการจัดทำรายงานการกำหนดค่าตอบแทน
    และความเห็นของคณะกรรมการกำหนดค่าตอบแทนไว้ในรายงานประจำปี

-   กำกับดูแลให้มีการวางแผนและดำเนินการสรรหาผู้สืบทอดตำแหน่ง
    ตั้งแต่ระดับผู้ช่วยกรรมการผู้จัดการใหญ่ขึ้นไป ต่อคณะกรรมการธนาคาร

-   การประชุม อย่างน้อยปีละ 2 ครั้ง

-   องค์ประชุมประกอบด้วยกรรมการไม่น้อยกว่ากึ่งของจำนวนกรรมการทั้งหมด

-   มติที่ประชุม ใช้เสียงข้างมากของกรรมการที่เข้าประชุม

ประกอบด้วยกรรมการจำนวน 3 คน โดยประธานกรรมการเป็นกรรมการอิสระ
ที่เหลือเป็นกรรมการอิสระ 1 คน และกรรมการที่มิได้เป็นผู้บริหาร 1 คน ดังนี้

1.  นายมานพ พงศทัต ประธานคณะกรรมการสรรหาและกำหนดค่าตอบแทน

2.  นายเชษฐ์ ภัทรากรกุล กรรมการ

3.  นายสุรพล กุลศิริ กรรมการ

  นางสาวนุจรี ศิษฏศรีวงศ์ เลขานุการ

1.  คณะกรรมการบริหารความเสี่ยง มีองค์ประกอบคณะกรรมการ และขอบเขตอำนาจหน้าที่ ดังนี้

-   กำหนดนโยบายการบริหารความเสี่ยงโดยรวมของธนาคาร
    ที่ครอบคลุมความเสี่ยงประเภทต่างๆ ที่สำคัญ คือ ความเสี่ยงด้านกลยุทธ์
    ความเสี่ยงด้านเครดิต ความเสี่ยงด้านตลาด ความเสี่ยงด้านสภาพคล่อง
    และความเสี่ยงด้านปฏิบัติการ โดยรวมถึงความเสี่ยงด้านกฎหมาย และชื่อเสียงของธนาคาร

-   วางกลยุทธ์ให้สอดคล้องกับนโยบายการบริหารความเสี่ยงของธนาคาร ให้สามารถประเมิน
    ติดตามผล และกำกับดูแลปริมาณความเสี่ยงให้อยู่ในระดับที่เหมาะสม
    รวมถึงนโยบายและหลักเกณฑ์ในการกันสำรองสำหรับสินทรัพย์จัดชั้น

-   ทบทวนความเพียงพอของนโยบาย และระบบการบริหารความเสี่ยง
    โดยรวมถึงความมีประสิทธิผลของระบบ และการปฏิบัติตามนโยบายที่กำหนด

-   รายงานผลการปฏิบัติงานต่อคณะกรรมการธนาคารอย่างสม่ำเสมอ
    เพื่อให้เกิดการปรับปรุงแก้ไขให้สอดคล้องกับนโยบายและหลักเกณฑ์การบริหารความเสี่ยงที่กำหนดและแจ้งให้คณะกรรมการตรวจสอบเพื่อทราบ

-   การประชุม อย่างน้อย 3 เดือนครั้ง

-   องค์ประชุม ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด

-   มติที่ประชุม ใช้เสียงข้างมากของกรรมการที่เข้าประชุม

คณะกรรมการบริหารความเสี่ยง ประกอบด้วยกรรมการจำนวน 9 คน ดังนี้

1.  นายสุพล วัธนเวคิน ประธานกรรมการ

2.  นายธวัชไชย สุทธิกิจพิศาล กรรมการ

3.  นายชวลิต จินดาวณิค กรรมการ

4.  นางสาวฐิตินันท์ วัธนเวคิน กรรมการ

5.  นายปฐม อมรเดชาวัฒน์ กรรมการ

6.  นายประชา ชำนาญกิจโกศล กรรมการ

7.  นายศราวุธ จารุจินดา กรรมการ

8.  นายเกรียงศักดิ์ ศุกร์คณาภรณ์ กรรมการ

นายศิวพงษ์ พลังตระกูล เลขานุการ

1.  คณะกรรมการบริหาร คณะกรรมการบริหาร
    ในฐานะผู้ที่ได้รับมอบหมายจากคณะกรรมการธนาคาร ในการกำหนดกลยุทธ์
    แผนการดำเนินงาน
    กำกับการบริหารงานของผู้บริหารให้เป็นไปตามแผนการดำเนินงานอย่างมีประสิทธิภาพ
    เกิดประสิทธิผล
    คณะกรรมการธนาคารจึงกำหนดขอบเขตอำนาจและหน้าที่ของคณะกรรมการบริหาร ดังนี้

-   กำหนดแผนกลยุทธ์ แผนการดำเนินงาน งบประมาณ ให้เป็นไปตามนโยบาย
    เป้าหมายที่ได้รับอนุมัติจากคณะกรรมการธนาคารอย่างมีประสิทธิภาพ
    ภายใต้กฎระเบียบของทางการ

-   กำหนดโครงสร้างองค์กรที่อยู่ในความรับผิดชอบ การแต่งตั้ง
    และกำหนดอำนาจหน้าที่ของผู้บริหารตั้งแต่ระดับผู้ช่วยกรรมการผู้จัดการใหญ่ลงมา

-   กำหนดอำนาจในการอนุมัติวงเงินให้กู้ยืม การลงทุน จัดซื้อ และค่าใช้จ่าย
    เพื่อประโยชน์ของธนาคาร ภายใต้กฎหมายที่เกี่ยวข้อง

-   กำหนดให้มีระบบการทำงาน ระเบียบ และกระบวนการปฏิบัติงาน การควบคุมภายใน
    ให้มีประสิทธิภาพ

-   พิจารณาอนุมัติสินเชื่อ อนุมัติการขายทรัพย์สินรอขาย
    และกำหนดราคาทรัพย์สินที่จะซื้อจากการขายทอดตลาด และใช้สิทธิคัดค้านตามวงเงินที่กำหนด

-   กำกับดูแลการบริหารงานให้เป็นไปตามกรอบความเสี่ยงที่กำหนดโดย
    คณะกรรมการบริหารความเสี่ยง ที่ครอบคลุมความเสี่ยงทางด้านกลยุทธ์ ด้านเครดิต ด้านตลาด
    ด้านสภาพคล่อง ด้านปฏิบัติงาน ที่รวมถึงความเสี่ยงด้านชื่อเสียง และกฎหมาย

-   ปฏิบัติ และติดตามกำกับดูแลผู้บริหาร พนักงาน
    ให้มีการปฏิบัติตามบทบัญญัติเกี่ยวกับจรรยาบรรณทางธุรกิจ จริยธรรมทางวิชาชีพ

-   แต่งตั้งคณะกรรมการ หรือคณะอนุกรรมการ คณะหนึ่ง หรือหลายคณะ เพื่อทำหน้าที่กลั่นกรอง
    พิจารณา อนุมัติ งานเฉพาะด้าน ตามที่กำหนด แทนคณะกรรมการบริหาร

-   จัดทำรายงานการบริหารงาน
    การดำเนินงานให้คณะกรรมการธนาคารรับทราบเป็นรายไตรมาส

-   สำหรับการพิจารณาสินเชื่อ
    อนุมัติการขายทรัพย์สินรอขายละกำหนดราคาทรัพย์สินที่จะซื้อจากการขายทอดตลาด
    และใช้สิทธิคัดค้านตามวงเงินที่กำหนดคณะกรรมการอาจมอบอำนาจให้กรรมการ
    อย่างน้อยกึ่งหนึ่งของจำนวนกรรมการ
    ทั้งคณะเป็นผู้พิจารณาอนุมัติโดยการลงมติให้ใช้เสียงของกรรมการไม่น้อยกว่า 3 ท่าน

นอกจากนี้ คณะกรรมการบริหารอาจแสวงหาความเห็นทางวิชาชีพจากที่ปรึกษาภายนอก
เกี่ยวกับการดำเนินกิจการของธนาคารได้ ด้วยค่าใช้จ่ายของธนาคาร

-   การประชุม อย่างน้อยเดือนละครั้ง

-   องค์ประชุม ประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด

-   มติที่ประชุม ใช้เสียงข้างมากของกรรมการที่เข้าประชุม

คณะกรรมการบริหาร ประกอบด้วยกรรมการ 6 คน ดังนี้

1.  นายสุพล วัธนเวคิน ประธานกรรมการบริหาร

2.  นายธวัชไชย สุทธิกิจพิศาล กรรมการผู้จัดการใหญ่

3.  นายชวลิต จินดาวณิค กรรมการ

4.  นางสาวฐิตินันท์ วัธนเวคิน กรรมการ

5.  นายปฐม อมรเดชาวัฒน์ กรรมการ

6.  นายศราวุธ จารุจินดา กรรมการ

นางสาวพรทิพย์ ชูพระคุณ เลขานุการ

1.  การสรรหากรรมการและผู้บริหาร

    1.  การคัดเลือกบุคคลที่ธนาคาร จะแต่งตั้งเป็นกรรมการ
        คณะกรรมการสรรหาจะพิจารณาคัดเลือก และกลั่นกรองผู้ที่มีคุณสมบัติเหมาะสม
        โดยคำนึงถึงการกำกับดูแลกิจการที่ดีและความจำเป็นขององค์กร
        โดยคณะกรรมการสรรหาจะรับฟังข้อเสนอแนะของผู้ถือหุ้นรายย่อยซึ่งจะเสนอชื่อบุคคลที่ควรได้รับการแต่งตั้งเป็นกรรมการหรือกรรมการอิสระของธนาคารด้วย
        ในการสรรหาและแต่งตั้งบุคคลเข้าดำรงตำแหน่งกรรมการอิสระนั้น
        บุคคลดังกล่าวจะต้องมีคุณสมบัติตามประกาศของสำนักงานคณะกรรมการกำกับหลักทรัพย์และตลาดหลักทรัพย์
        และตลาดหลักทรัพย์แห่งประเทศไทย มีกระบวนการคือ ผู้ถือหุ้น กรรมการ
        และผู้บริหารระดับสูงนำเสนอชื่อ และรายละเอียดประวัติ
        เพื่อให้คณะกรรมการสรรหาและกำหนดค่าตอบแทนพิจารณาคุณสมบัติ ความเหมาะสม
        และผลตอบแทน
        แล้วนำเสนอที่ประชุมคณะกรรมการธนาคารพิจารณาเสนอขออนุมัติจากที่ประชุมผู้ถือหุ้น

หลักเกณฑ์ข้อบังคับของธนาคารมีวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

-   ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

-   บุคคลซึ่งได้รับคะแนนสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

    1.  การให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการ

  การให้สิทธิแก่ผู้ถือหุ้นส่วนน้อยในการเสนอวาระการประชุม
  และเสนอชื่อบุคคลเพื่อพิจารณาเลือกตั้งเป็นกรรมการล่วงหน้าเป็นส่วนหนึ่งของหลักการกำกับดูแลกิจการที่ดี
  เพื่อแสดงให้เห็นถึงการปฎิบัติต่อผู้ถือหุ้นทุกรายอย่างเท่าเทียมกัน
  และมีแนวทางชัดเจนในการกลั่นกรองระเบียบวาระที่เสนอว่าเกี่ยวข้องกับกิจการของธนาคาร
  และเป็นประโยชน์ต่อธนาคารอย่างแท้จริง
  ธนาคารจึงได้กำหนดหลักเกณฑ์ให้ผู้ถือหุ้นเสนอระเบียบวาระการประชุมสามัญผู้ถือหุ้นและเสนอชื่อบุคคลเพื่อพิจารณาเลือกตั้งเป็นกรรมการล่วงหน้า
  ดังมีรายละเอียดดังนี้

 คุณสมบัติของผู้ถือหุ้น

ผู้ถือหุ้นที่จะเสนอระเบียบวาระการประชุมสามัญผู้ถือหุ้นหรือเสนอชื่อบุคคลเพื่อพิจารณาเลือกตั้งเป็นกรรมการ
ต้องมีคุณสมบัติ ดังนี้

-   เป็นผู้ถือหุ้นของธนาคารซึ่งต้องถือหุ้นอย่างน้อย 200,000 หุ้น (สองแสนหุ้น) โดยอาจเป็น
    ผู้ถือหุ้นรายเดียว หรือหลายรายรวมกันได้

-   ต้องถือหุ้นในธนาคารตามสัดส่วนข้างต้นต่อเนื่องมาไม่น้อยกว่า 1 ปี
    และยังถือหุ้นตามสัดส่วนดังกล่าวในวันที่เสนอระเบียบวาระการประชุมหรือเสนอชื่อบุคคลเพื่อพิจารณาเลือกตั้งเป็นกรรมการ

-   สามารถแสดงหลักฐานการถือหุ้น เช่น หนังสือรับรองจากบริษัทหลักทรัพย์
    หรือหลักฐานอื่นจากตลาดหลักทรัพย์แห่งประเทศไทย หรือบริษัท ศูนย์รับฝากหลักทรัพย์
    (ประเทศไทย) จำกัด

    1.  การเสนอระเบียบวาระการประชุม

ผู้ถือหุ้นที่มีคุณสมบัติครบถ้วนของหลักเกณฑ์นี้ สามารถเสนอระเบียบวาระการประชุม โดยดำเนินการ
กรอก “ แบบขอเสนอเรื่องเพื่อบรรจุเป็นระเบียบวาระการประชุมสามัญผู้ถือหุ้นประจำปี 2551 “
จากนั้นจัดส่งเอกสารพร้อมหลักฐานที่ธนาคารกำหนด
โดยจะต้องส่งถึงธนาคารภายในเวลาที่ธนาคารกำหนด

เพื่อให้การดำเนินการประชุมเป็นไปอย่างมีประสิทธิภาพ
ในการพิจารณากำหนดระเบียบวาระการประชุมที่เสนอโดยผู้ถือหุ้น
ธนาคารจะใช้เกณฑ์ในการพิจารณาบรรจุเข้าเป็นวาระการประชุมสามัญ ผู้ถือหุ้น ดังนี้

1)  เรื่องที่เกี่ยวกับการดำเนินธุรกิจปกติของธนาคาร
    และผู้ถือหุ้นได้แสดงให้เห็นถึงเหตุอันควรสงสัยเกี่ยวกับความผิดปกติของการดำเนินธุรกิจของธนาคาร

2)  เรื่องที่อยู่ในวิสัยที่ธนาคารจะดำเนินการได้

3)  เรื่องที่ไม่ขัดต่อกฎหมาย ประกาศ ข้อบังคับของทางการ
    หรือหน่วยงานที่กำกับดูแลการดำเนินงานของธนาคาร หรือหน่วยงานที่เกี่ยวข้อง
    หรือวัตถุประสงค์ ข้อบังคับของธนาคาร มติที่ประชุมผู้ถือหุ้น เกณฑ์การกำกับดูแลที่ดีของธนาคาร
    และจริยธรรมในการดำเนินธุรกิจ

4)  เรื่องที่เป็นประโยชน์ต่อผู้ถือหุ้นและต่อส่วนรวม

5)  เรื่องที่เสนอโดยผู้ถือหุ้นที่มีคุณสมบัติครบถ้วนและผู้ถือหุ้นได้ปฎิบัติตามเกณฑ์ที่ธนาคารกำหนดไว้ในการเสนอระเบียบวาระการประชุมสามัญผู้ถือหุ้น
    และการเสนอบุคคลเพื่อรับการพิจารณาเลือกตั้งเป็นกรรมการ

6)  เรื่องที่ผู้ถือหุ้นให้ข้อมูลหรือหลักฐานประกอบการเสนอนั้นครบถ้วน เพียงพอ ถูกต้อง
    และทันภายในระยะเวลาที่กำหนด

7)  เรื่องที่คณะกรรมการธนาคารพิจารณาแล้วเห็นว่ามีความจำเป็นจะต้องบรรจุเป็นวาระ

8)  เรื่องที่ธนาคารไม่เคยดำเนินการมาก่อน
    และคณะกรรมการธนาคารพิจารณาแล้วเห็นว่าจะเป็นประโยชน์ต่อการดำเนินงานของธนาคาร

9)  เรื่องที่ธนาคารไม่เคยพิจารณาหรือมีมติในเรื่องดังกล่าวมาก่อน

โดยคณะกรรมการธนาคารจะเป็นผู้พิจารณาความเหมาะสมของระเบียบวาระการประชุมที่ผู้ถือหุ้นเสนอ
ซึ่งจะต้องมีลักษณะเข้าข่ายตาม (1) – (9) เว้นแต่คณะกรรมการธนาคารจะพิจารณาเป็นอย่างอื่น
โดยมติของคณะกรรมการธนาคารถือเป็นที่สุด
ในกรณีที่มีระเบียบวาระที่จะเสนอโดยผู้ถือหุ้นหลายรายแต่เป็นเรื่องเดียวกัน
หรืออยู่ในเรื่องที่อาจจะนำมาพิจารณารวมกันได้
คณะกรรมการธนาคารอาจนำมารวมเป็นวาระเดียวกัน
เรื่องที่ผ่านความเห็นชอบจากคณะกรรมการธนาคาร
ธนาคารจะบรรจุเป็นระเบียบวาระการประชุมในหนังสือเชิญประชุมสามัญผู้ถือหุ้นพร้อมความเห็นของคณะกรรมการธนาคาร
สำหรับเรื่องที่ไม่ผ่านความเห็นชอบจากคณะกรรมการธนาคาร
ธนาคารจะแจ้งให้ผู้ถือหุ้นทราบภายหลังการประชุมคณะกรรมการธนาคารก่อนการประชุมผู้ถือหุ้น
ทางเว็บไซต์ของธนาคารหรือช่องทางการเผยแพร่ข้อมูลอื่นที่เหมาะสมต่อไป นอกจากนั้น
ผู้ถือหุ้นที่เป็นผู้บริหารจะไม่มีการเพิ่มวาระการประชุมแต่อย่างใด
การประชุมจะเป็นไปตามวาระที่ได้แจ้ง ผู้ถือหุ้นไป
โดยธนาคารสนับสนุนให้ผู้ถือหุ้นที่ไม่สามารถเข้าร่วมประชุมได้ใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้
และยังเสนอชื่อกรรมการอิสระเป็นทางเลือกให้ผู้ถือหุ้นสามารถมอบฉันทะได้ด้วย
ธนาคารสนับสนุนให้มีการใช้บัตรลงคะแนนเสียงในวาระที่สำคัญ เช่นการทำรายการเกี่ยวโยง
การทำรายการได้มาหรือจำหน่ายไปซึ่งสินทรัพย์เพื่อให้เกิดความโปร่งใสและตรวจสอบได้

1.  ค่าตอบแทนกรรมการและผู้บริหาร

-   ค่าตอบแทนที่เป็นตัวเงิน

-   ค่าตอบแทนอื่น (ไม่มี)

  นโยบายการจ่ายค่าตอบแทนกรรมการ หลักเกณฑ์การจ่ายค่าตอบแทนแก่กรรมการ พิจารณาจาก 3
  องค์ประกอบ ที่สำคัญ คือ

-   ค่าตอบแทนที่ธนาคารจ่ายให้เป็นรายเดือนในขณะที่ดำรงตำแหน่งประธานกรรมการ
    และกรรมการในคณะกรรมการของธนาคาร

-   เบี้ยประชุม
    คือค่าตอบแทนที่ประธานกรรมการและกรรมการได้รับในการเข้าร่วมประชุมคณะกรรมการชุดต่างๆ
    ในแต่ละครั้ง จะจ่ายให้กับประธานกรรมการ และกรรมการที่เข้าประชุมในแต่ละคราว

-   บำเหน็จกรรมการ คือค่าตอบแทนที่ธนาคารจ่ายให้กรรมการครั้งเดียวต่อปี
    จะพิจารณาจากฐานรายได้รวมทั้งปีของธนาคารและมีค่าเฉลี่ยเท่ากับการจ่ายเงินรางวัลประจำปีของพนักงาน
    รวมทั้งพิจารณาจากระยะเวลาที่ดำรงตำแหน่งกรรมการ

ธนาคารได้กำหนดนโยบายค่าตอบแทนสำหรับกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับกลุ่มธุรกิจเดียวกัน
และอยู่ในอัตราที่สามารถดูแลและรักษากรรมการที่มีคุณสมบัติตามที่ธนาคารต้องการ
อีกทั้งอัตราค่าตอบแทนดังกล่าวได้เป็นที่อนุมัติจากที่ประชุมผู้ถือหุ้นแล้ว ในกรณีปี 2552
ธนาคารจ่ายค่าตอบแทนให้คณะกรรมการบริหารธนาคารในฐานะผู้บริหาร 9 คนเป็นจำนวนเงินรวม
54.48 ล้านบาท โดยอยู่ในรูปค่าตอบแทนที่เป็นเงินเดือน เงินกองทุนสำรองเลี้ยงชีพและโบนัส
ซึ่งแปรผันตามผลการดำเนินงานของธนาคาร
ธนาคารไม่มีการเสนอเอกสารสิทธิ์ที่จะซื้อหรือขายทรัพย์สินให้กับ ผู้บริหารระดับสูง

คณะกรรมการสรรหาและกำหนดค่าตอบแทนมีการประเมินผลกรรมการผู้จัดการใหญ่เป็นประจำทุกปีและใช้ผลประเมินดังกล่าวพิจารณาให้ผลตอบแทนแก่กรรมการผู้จัดการใหญ่
โดยประธานกรรมการสรรหาและกำหนดค่าตอบแทนซึ่งเป็นกรรมการอิสระและเป็นผู้มีอาวุโสสูงสุดในคณะกรรมการธนาคาร
ได้สื่อสารผลการพิจารณาให้กรรมการผู้จัดการใหญ่รับทราบด้วย

สำหรับค่าตอบแทนของคณะกรรมการ
ในกรณีที่กรรมการได้รับมอบหมายให้ปฏิบัติหน้าที่ในคณะกรรมการต่างๆ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่า ตอบแทน
กรรมการจะได้รับค่าตอบแทนเพิ่มเติมตามความเหมาะสม มีรายละเอียดดังนี้

[]

การถือหุ้นของผู้บริหาร ณ สิ้นปี 2552

ชื่อ ตำแหน่ง จำนวนหุ้นคงเหลือสิ้นปี เปลี่ยนแปลงเพิ่มขึ้น/ลดลง

คงเหลือ เปลี่ยนแปลง

1 นายสุพล วัธนเวคิน ประธานกรรมการบริหาร 9,481,042 ลดลง 812,234 *

2 นายธวัชไชย สุทธิกิจพิศาล กรรมการผู้จัดการใหญ่ 100,000 ไม่เปลี่ยนแปลง

4 นายชวลิต จินดาวณิค ประธานสาย การเงินและงบประมาณ 0 ไม่เปลี่ยนแปลง

6 นางสาวฐิตินันท์ วัธนเวคิน ประธานสาย ธุรกิจเงินฝากและการตลาด 25,979,861
ไม่เปลี่ยนแปลง

3 นายประชา ชำนาญกิจโกศล ประธานสาย บริหารความเสี่ยง 0 ไม่เปลี่ยนแปลง

5 นายปฐม อมรเดชาวัฒน์ ประธานสาย ปฏิบัติการ 0 ไม่เปลี่ยนแปลง

7 นายศราวุธ จารุจินดา ประธานสาย บริหารหนี้ 0 ไม่เปลี่ยนแปลง

8 นางสุรีย์ หาญพินิจศักดิ์ ผู้อำนวยการอาวุโสฝ่ายบัญชี 37,500 ไม่เปลี่ยนแปลง

* ลดลงเนื่องจากไม่นับรวมบุตรเนื่องจากบรรลุนิติภาวะแล้ว

1.  การกำกับดูแลกิจการ

คณะกรรมการธนาคารให้ความสำคัญอย่างยิ่งในการกำกับดูแลกิจการตามหลักการกำกับดูแลกิจการที่ดีที่กำหนดโดยหน่วยงานกำกับควบคุมธนาคาร
โดยในรอบปี 2552 ที่ผ่านไปธนาคารได้มีการปฏิบัติตามหลักการกำกับดูแลกิจการที่ดีทั้ง 5 หมวด
ตามแนวทางของตลาดหลักทรัพย์แห่งประเทศไทยในแต่ละหัวข้อดังนี้

1.  นโยบายเกี่ยวกับการกำกับดูแลกิจการ

คณะกรรมการธนาคาร ได้ให้ความสำคัญต่อการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการทำธุรกิจ และเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย
โดยคณะกรรมการธนาคารได้อนุมัตินโยบายการกำกับดูแลกิจการของธนาคารในการประชุมครั้งที่
2/2549 และจัดทำเป็นลายลักษณ์อักษร
โดยเนื้อหาในรายละเอียดเกี่ยวกับนโยบายการกำกับดูแลกิจการที่ดีที่มีเนื้อหาครอบคลุมถึงด้านสิทธิและความเท่าเทียมกันของผู้ถือหุ้นและผู้มีส่วนได้เสีย
ด้านคณะกรรมการเกี่ยวกับโครงสร้าง บทบาทหน้าที่ ความรับผิดชอบและความเป็นอิสระ
ด้านการเปิดเผยข้อมูลและความโปร่งใส ด้านการควบคุมและบริหารความเสี่ยง
และด้านจริยธรรมธุรกิจ โดยเปิดเผยรายละเอียดดังกล่าวในเว็บไซต์ของธนาคารแล้ว
(www.kiatnakin.co.th)
รวมถึงการจัดสัมมนาให้ความรู้แก่พนักงานและผู้บริหารของธนาคารเพื่อให้เกิดความรู้ความเข้าใจมากขึ้น

2.  การนำหลักการกำกับดูแลกิจการที่ใช้ไป
    ธนาคารนำหลักการกำกับดูแลกิจการที่ดีไปใช้ปฏิบัติต่อผู้ถือหุ้น ผู้ลงทุน
    ผู้มีส่วนได้เสียและผู้เกี่ยวข้องในรอบปี 2552 ที่ผ่านมาดังนี้

    1.  ด้านสิทธิของผู้ถือหุ้น

  - การให้ข้อมูลแก่ผู้ถือหุ้นล่วงหน้าอย่างเพียงพอและทันเวลา

ธนาคารกำหนดให้มีการประชุมสามัญผู้ถือหุ้น ภายในระยะเวลาไม่เกิน 4
เดือนนับจากวันสิ้นสุดรอบบัญชี โดยในปี 2552 ได้มีการจัดประชุมสามัญผู้ถือหุ้นขึ้น เมื่อวันที่ 21
เมษายน 2552 โดยธนาคารมีวิธีดำเนินการในการจัดการประชุม คือ
จะมีการจัดส่งหนังสือเชิญประชุม และข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าผ่านทางเว็บไซต์ของธนาคาร (www.kiatnakin.co.th)
ก่อนการประชุมไม่น้อยกว่า 30 วัน ซึ่งธนาคารได้มอบหมายให้ บริษัท ศูนย์รับฝากหลักทรัพย์
(ประเทศไทย) จำกัด ซึ่งเป็นนายทะเบียนผู้ถือหุ้น
ทำหน้าที่เป็นผู้จัดส่งหนังสือเชิญประชุมให้แก่ผู้ถือหุ้น ก่อนวันประชุม 14 วัน
โดยในหนังสือเชิญประชุมมีข้อมูลประกอบไปด้วย
รายชื่อกรรมการพร้อมทั้งประวัติของกรรมการแต่ละคน ทั้งกรรมการใหม่ที่ได้รับการเสนอชื่อ
และกรรมการเดิมที่ได้รับการเสนอชื่อโดยคณะกรรมการธนาคารให้กลับเข้ามาดำรงตำแหน่งอีกวาระ
หนึ่ง รายชื่อผู้สอบบัญชีและค่าตอบแทน การจ่ายเงินปันผลพร้อมคำอธิบายเกี่ยวกับวัตถุประสงค์
และเหตุผลของการจ่ายเงินปันผล รวมทั้งความเห็นของกรรมการประกอบวาระการประชุมแต่ละครั้ง
นอกจากนั้นธนาคารได้เปิดโอกาสให้ผู้ถือหุ้นสามารถส่งคำถามถึงคณะกรรมการผ่านทางเว็บไซต์ของธนาคาร
(www.kiatnakin.co.th)
โดยสำนักกรรมการจะรวบรวมคำถามทั้งหมดส่งให้คณะกรรมการก่อนการประชุม

ในการประชุมจะมีการบันทึกการประชุมไว้เป็นลายลักษณ์อักษร รวมถึงการบันทึกไว้เป็นวีดิทัศน์
ประธานกรรมการเป็นผู้ชี้แจงวิธีการออกเสียงลงคะแนนและวิธีการนับคะแนนก่อนเริ่มการประชุม
รวมถึงมีการบันทึกคำถามของผู้ถือหุ้นและคำตอบของกรรมการ
และมีข้อมูลและผลของการลงมติคะแนนเสียงที่เห็นด้วย ไม่เห็นด้วย และงดออกเสียงของแต่ละวาระ
ทำให้ผู้ถือหุ้นมีข้อมูลที่ครบถ้วนเพียงพอที่จะใช้ประกอบการตัดสินใจลงคะแนนในวาระต่างๆ
ในส่วนรายงานการประชุมที่จัดในปี 2552 ธนาคารได้นำไปบันทึกที่เว็บไซต์ของธนาคาร
(www.kiatnakin.co.th) หลังวันประชุม 14 วัน

- การอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่

ในการประชุมผู้ถือหุ้นสามัญประจำปี ธนาคารได้อำนวยความสะดวกให้ผู้ถือหุ้น
ด้วยการจัดประชุมในวัน เวลา และสถานที่สะดวกกับผู้ถือหุ้นทุกคนที่สุด ทั้งนี้
ผู้ถือหุ้นยังมีสิทธิเสนอวาระการประชุมและเสนอชื่อบุคคลเพื่อเลือกตั้งเป็นกรรมการก่อนที่ธนาคารจะส่งหนังสือเชิญประชุมผ่านระบบของตลาดหลักทรัพยบนเว็บไซต์ของธนาคาร
(www.kiatnakin.co.th) ได้อีกด้วย อย่างไรก็ตาม
สำหรับผู้ถือหุ้นที่ไม่สามารถเข้าร่วมประชุมได้ก็สามารถมอบฉันทะให้ผู้อื่นเข้าร่วมประชุม
และซักถามในการประชุม รวมทั้งออกเสียงลงคะแนนแทนได้

- การจัดสรรเวลาให้เหมาะสมและส่งเสริมให้ผู้ถือหุ้นมีโอกาสแสดงความเห็น

ธนาคารได้กำหนดวาระการประชุมที่เปิดโอกาสให้ผู้ถือหุ้นได้ตั้งคำถามหรือข้อสงสัยใน
ระหว่างการประชุมผู้ถือหุ้นด้วยระยะเวลาการซักถามข้อสงสัยที่มากอย่างเพียงพอ
เพื่อให้ผู้ถือหุ้นได้รับข้อชี้แจงเกี่ยวกับข้อสงสัยอย่างครบถ้วน

- การเข้าร่วมประชุมผู้ถือหุ้นของกรรมการธนาคารอย่างครบถ้วน

ธนาคารมีนโยบายให้ประธานกรรมการ ประธานกรรมการตรวจสอบ ประธาน
กรรมการสรรหาและกำหนดค่าตอบแทน ประธานกรรมการบริหาร กรรมการผู้จัดการใหญ่
ประธานสายงานและผู้บริหารระดับสูง รวมทั้งผู้สอบบัญชีเข้าร่วมประชุมทุกครั้ง เพื่อให้ข้อมูลเพิ่มเติม
และตอบข้อซักถามแก่ผู้ถือหุ้น โดยในปี 2552 ที่ผ่านมา ประธานกรรมการบริหาร
กรรมการผู้จัดการใหญ่ ประธานสายงานและผู้บริหารระดับสูง
รวมทั้งผู้สอบบัญชีได้เข้าร่วมประชุมอย่างครบถ้วน

นอกจากนั้นธนาคารยังตระหนักถึงการให้ความสำคัญในสิทธิของผู้ถือหุ้นที่เป็นไปตามกฎหมายที่กำหนดไว้
ธนาคารยังมุ่งส่งเสริมให้ผู้ถือหุ้นได้รับสิทธิของตนมากยิ่งขึ้น เช่นการเปิดเผยข้อมูลผลการดำเนินงาน
สิทธิประโยชน์ หรือกิจกรรมที่สำคัญของธนาคาร ผ่านทางเว็บไซต์ของธนาคาร
(www.kiatnakin.co.th) เพื่อให้ผู้ถือหุ้นสามารถเข้าถึงข้อมูลของธนาคารอย่างต่อเนื่อง
ทันเวลาเท่าเทียมกันไม่เป็นการจำกัดโอกาสการเข้าถึงข้อมูลสารสนเทศของธนาคาร

2.  การปฏิบัติต่อผู้ถือหุ้นอย่างเท่าเทียมกัน

ธนาคารตระหนักถึงสิทธิที่เท่าเทียมกันของผู้ถือหุ้นในทุกด้าน ดังนั้น
ธนาคารจึงได้ปฏิบัติต่อผู้ถือหุ้นทุกรายอย่างเท่าเทียมและเป็นธรรม โดยในปี 2552 ที่ผ่านมา
ธนาคารได้ปฏิบัติต่อผู้ถือหุ้นในด้านต่างๆ ดังต่อไปนี้

- การอำนวยความสะดวกให้ผู้ถือหุ้นส่วนน้อยเสนอเพิ่มวาระการประชุมล่วงหน้า

ธนาคารเปิดโอกาสให้ผู้ถือหุ้นส่วนน้อยมีสิทธิเสนอเพิ่มวาระการประชุม
และเสนอชื่อบุคคลเพื่อเลือกตั้งเป็นกรรมการก่อนที่ธนาคารจะส่งหนังสือเชิญประชุม
โดยการแจ้งข่าวผ่านระบบของตลาดหลักทรัพย์ และเผยแพร่ไว้บนเว็บไซต์ของธนาคาร
(www.kiatnakin.co.th)
นอกจากนั้นธนาคารยังเปิดโอกาสให้ผู้ถือหุ้นส่วนน้อยมีสิทธิ์ในการคัดเลือกผู้ที่จะดำรงตำแหน่งกรรม
การของธนาคารเป็นรายบุคคล
และยังให้ผู้ถือหุ้นส่วนน้อยมีสิทธิแสดงความเห็นชอบในการตัดสินใจพิจารณาหลักเกณฑ์
และนโยบายของธนาคารเรื่องค่าตอบแทนกรรมการประจำปี

- การกำหนดเกณฑ์พิจารณาที่ชัดเจนล่วงหน้าในการเพิ่มวาระของผู้ถือหุ้นส่วนน้อย

(1) ธนาคารได้กำหนดหลักเกณฑ์ให้ผู้ถือหุ้นเสนอระเบียบวาระการประชุมสามัญผู้ถือหุ้น
และเสนอชื่อบุคคลเพื่อพิจารณาเลือกตั้งเป็นกรรมการล่วงหน้า
โดยเปิดโอกาสให้เสนอชื่อมายังคณะกรรมการธนาคารล่วงหน้า 3 เดือน ก่อนวันประชุมผู้ถือหุ้น ทั้งนี้
คุณสมบัติของผู้ถือหุ้นที่มีสิทธิที่จะเสนอระเบียบวาระการประชุมสามัญผู้ถือหุ้น
หรือเสนอชื่อบุคคลเพื่อพิจารณาเลือกตั้งเป็นกรรมการ มีดังต่อไปนี้

-   เป็นผู้ถือหุ้นของธนาคารอย่างน้อย 200,000 หุ้น (สองแสนหุ้น) โดยอาจเป็นผู้ถือหุ้นรายเดียว
    หรือหลายรายรวมกันก็ได้

-   ต้องถือหุ้นในธนาคารตามสัดส่วนข้างต้นต่อเนื่องมาไม่น้อยกว่า 1 ปี
    และยังถือหุ้นตามสัดส่วนดังกล่าวในวันที่เสนอระเบียบวาระการประชุมหรือเสนอชื่อบุคคลเพื่อพิจารณาเลือกตั้งเป็นกรรมการ

-   สามารถแสดงหลักฐานการถือหุ้น เช่น หนังสือรับรองจากบริษัทหลักทรัพย์
    หรือหลักฐานอื่นจากตลาดหลักทรัพย์แห่งประเทศไทย หรือบริษัทศูนย์รับฝากหลักทรัพย์
    (ประเทศไทย) จำกัด

(2) ผู้ถือหุ้นที่มีคุณสมบัติครบถ้วนตามหลักเกณฑ์ดังกล่าวข้างต้น
สามารถเสนอระเบียบวาระการประชุม โดยกรอกแบบขอเสนอเรื่อง
เพื่อบรรจุเป็นระเบียบวาระการประชุมสามัญผู้ถือหุ้นประจำปี 2552
โดยจัดส่งเอกสารพร้อมหลักฐานให้ธนาคารภายในเวลาที่กำหนด
และเพื่อให้การประชุมดำเนินไปอย่างมีประสิทธิภาพ ทั้งนี้
ระเบียบวาระการประชุมที่จะได้รับการบรรจุเป็นวาระการประชุมสามัญผู้ถือหุ้น
จะต้องอยู่ภายใต้ประเด็นดังต่อไปนี้

-   เรื่องที่เกี่ยวกับการดำเนินธุรกิจปกติของธนาคารและผู้ถือหุ้นได้แสดงให้เห็น
    ถึงเหตุอันควรสงสัยเกี่ยวกับความผิดปกติของการดำเนินธุรกิจของธนาคาร

-   เรื่องที่อยู่ในวิสัยที่ธนาคารจะดำเนินการได้

-   เรื่องที่ไม่ขัดต่อกฎหมาย ประกาศ ข้อบังคับของทางการ
    หรือหน่วยงานที่กำกับดูแลการดำเนินงานของธนาคาร หรือหน่วยงานที่เกี่ยวข้อง
    หรือวัตถุประสงค์ข้อบังคับของธนาคาร มติที่ประชุมผู้ถือหุ้น เกณฑ์การกำกับดูแลที่ดีของธนาคาร
    และจริยธรรมในการดำเนินธุรกิจ

-   เรื่องที่เป็นประโยชน์ต่อผู้ถือหุ้นและต่อส่วนรวม

-   เรื่องที่เสนอโดยผู้ถือหุ้นที่มีคุณสมบัติครบถ้วนและได้ปฏิบัติตามเกณฑ์ที่
    ธนาคารกำหนดไว้ในการเสนอระเบียบวาระการประชุมสามัญผู้ถือหุ้น
    และการเสนอบุคคลเพื่อรับพิจารณาเลือกตั้งเป็นกรรมการ

-   เรื่องที่ผู้ถือหุ้นให้ข้อมูลหรือหลักฐานประกอบการเสนอครบถ้วน เพียงพอ ถูกต้อง
    และภายในระยะเวลาที่กำหนด

-   เรื่องที่คณะกรรมการธนาคารพิจารณาแล้วเห็นว่ามีความจำเป็นจะต้องบรรจุเป็นวาระ

-   เรื่องที่ธนาคารไม่เคยดำเนินการมาก่อน
    และคณะกรรมการธนาคารพิจารณาแล้วเห็นว่าจะเป็นประโยชน์ต่อการ ดำเนินงานของธนาคาร

-   เรื่องที่ธนาคารไม่เคยพิจารณาหรือมีมติในเรื่องดังกล่าวมาก่อน

คณะกรรมการธนาคารจะเป็นผู้พิจารณาความเหมาะสมของระเบียบวาระการประชุมที่ผู้ถือ หุ้นเสนอ
โดยจะต้องมีลักษณะเข้าข่ายตามข้อกำหนดข้างต้น
เว้นแต่คณะกรรมการธนาคารจะพิจารณาเป็นอย่างอื่น อีกทั้ง
มติของคณะกรรมการธนาคารถือเป็นที่สุด
ในกรณีที่มีการเสนอระเบียบวาระเรื่องเดียวกันจากผู้ถือหุ้นหลายราย
หรือเป็นเรื่องที่อาจจะนำมาพิจารณาร่วมกันได้
คณะกรรมการธนาคารอาจนำมารวมเป็นวาระเดียวกันได้
ซึ่งระเบียบวาระเรื่องใดที่ผ่านความเห็นชอบจากคณะกรรมการธนาคารแล้ว
ธนาคารจะบรรจุเป็นระเบียบวาระการประชุมในหนังสือเชิญประชุมสามัญผู้ถือหุ้น
พร้อมความเห็นของคณะกรรมการธนาคาร
ส่วนเรื่องที่ไม่ผ่านความเห็นชอบจากคณะกรรมการธนาคาร
ธนาคารจะแจ้งให้ผู้ถือหุ้นทราบภายหลังการประชุมคณะกรรมการธนาคารก่อนการประชุมผู้ถือหุ้น
ผ่านทางเว็บไซต์ของธนาคาร หรือช่องทางการเผยแพร่ข้อมูลอื่นที่เหมาะสมต่อไป

นอกจากนั้น ผู้ถือหุ้นที่เป็นผู้บริหารจะไม่มีการเพิ่มวาระการประชุมเพิ่มเติมแต่อย่างใด
การประชุมจะเป็นไปตามวาระที่ได้แจ้งผู้ถือหุ้นล่วงหน้า สำหรับผู้ถือหุ้นที่ไม่สามารถเข้าร่วมประชุมได้
ธนาคารจัดให้มีหนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้
และยังเสนอชื่อกรรมการอิสระเป็นทางเลือกให้ผู้ถือหุ้นสามารถมอบฉันทะได้ด้วย ทั้งนี้
สำหรับวาระที่สำคัญ เช่น การทำรายการเกี่ยวโยง การทำรายการได้มาหรือจำหน่ายไปซึ่งสินทรัพย์
ธนาคารได้สนับสนุนให้มีการใช้บัตรลงคะแนนสำหรับวาระนั้นๆ
เพื่อให้เกิดความโปร่งใสและตรวจสอบได้

  - นโยบายและวิธีการดูแลผู้บริหารในการใช้ข้อมูลภายใน

ธนาคารได้กำหนดโยบายและวิธีการดูแลผู้บริหารในการใช้ข้อมูลภายในเพื่อป้องกันการแสวงหาผลประโยชน์จากการใช้ข้อมูลภายในที่ยังไม่ได้เปิดเผยต่อสาธารณชน
โดยกำหนดให้คณะกรรมการและผู้บริหารของธนาคารทุกคน รวมถึงคู่สมรส บุตรที่ยังไม่บรรลุนิติภาวะ
และบุคคลที่เกี่ยวข้องกับกรรมการและ/หรือ ผู้บริหารธนาคาร
ต้องรายงานการถือครองหลักทรัพย์ของธนาคารที่ตนถือครองอยู่ภายใน 3 วันทำการ
ให้ตลาดหลักทรัพย์แห่งประเทศไทย
และสำนักคณะกรรมการกำกับหลักทรัพย์และตลาดหลักทรัพย์รับทราบ
และแจ้งไปยังสำนักกรรมการของธนาคารในวันเดียวกัน
นอกจากนั้นธนาคารยังมีข้อกำหนดเรื่องความซื่อสัตย์สุจริต
โดยห้ามกรรมการและพนักงานของธนาคารทุกคน
อาศัยอำนาจหน้าทีหรือโอกาสในการทำงานแสวงหาประโยชน์ใดๆ อันขัดต่อจริยธรรม
และจรรยาบรรณทางวิชาชีพที่ธนาคารกำหนด รวมถึงระเบียบประเพณีในการทำงาน
หรือผลประโยชน์ของธนาคาร

ทั้งนี้สายตรวจสอบภายในมีการสอบทานการปฏิบัติในเรื่องการใช้ข้อมูลภายใน
และการปฏิบัติตามข้อกำหนดเกี่ยวกับจริยธรรมทางวิชาชีพ ซึ่งหากพบผู้ใดฝ่าฝืน หรือกระทำความผิด
สายตรวจสอบภายในจะนำเรื่องขึ้นเสนอต่อคณะกรรมการตรวจสอบ และคณะกรรมการธนาคาร
เพื่อพิจารณาความผิดตามระเบียบของธนาคารต่อไป

1.  สิทธิของผู้มีส่วนได้เสียกลุ่มต่างๆ

ธนาคารให้ความสำคัญต่อสิทธิของผู้มีส่วนได้เสียทุกกลุ่ม โดยมีนโยบายที่จะดูแล
ผลกระทบจากการประกอบธุรกิจให้อย่างครบถ้วน
เพื่อให้ผู้เกี่ยวข้องมั่นใจว่าการประกอบธุรกิจได้คำนึงถึงปัจจัยด้านสิ่งแวดล้อมเพื่อการพัฒนาอย่างยั่ง
ยืน รวมทั้งผู้มีส่วนได้เสียจะได้รับความคุ้มครองอย่างเป็นธรรม ไม่ว่าจะเป็นผู้มีส่วนได้เสียภายใน
อันได้แก่ พนักงาน ผู้บริหารของธนาคารและบริษัทย่อย หรือผู้มีส่วนได้เสียภายนอก
โดยหากมีธุรกรรมที่เกิดขึ้นระหว่างธนาคารกับบุคคล และกิจการที่เกี่ยวข้องกัน
ธนาคารจะมีแนวทางปฏิบัติที่ชัดเจน เป็นธรรม โปร่งใส สามารถตรวจสอบได้
ซึ่งธนาคารได้นำเสนอรายละเอียดของธุรกรรมดังกล่าวในหมายเหตุประกอบงบการเงินของธนาคารทุกไตรมาส
รวมถึงในรายงานประจำปีด้วย

ทั้งนี้เนื่องด้วยธนาคารเล็งเห็นถึงความสำคัญของการสนับสนุนจากผู้มีส่วนได้เสียว่ามีส่วนทำให้ธนาคารสามารถสร้างความสำเร็จได้ในระยะยาว
ธนาคารจึงมีแนวทางปฎิบัติต่อผู้มีส่วนได้เสียในแต่ละกลุ่ม ดังนี้

1.  ด้านลูกค้า

ด้วยความมุ่งมั่นที่จะนำเสนอผลิตภัณฑ์ทางการเงิน และบริการที่ดีที่สุดให้แก่ลูกค้า
ธนาคารจึงให้ความสำคัญกับความต้องการของลูกค้าเป็นอันดับหนึ่งเสมอด้วยการใส่ใจในทุกรายละเอียด
พร้อมที่จะรับฟังทุกปัญหาและยืนเคียงข้างลูกค้าอย่างใกล้ชิด
เพื่อให้การสนับสนุนลูกค้าให้แข่งขันได้ตามศักยภาพและก้าวสู่ความสำเร็จในการดำเนินธุรกิจอย่าง
มั่นคง ธนาคารจึงมีทุ่มเทพัฒนาระบบงานเครือข่ายสาขา และนำเทคโนโลยีที่ทันสมัยมาใช้
ในการเพิ่มประสิทธิภาพการบริการให้รวดเร็ว
ยืดหยุ่นและตอบสนองความต้องการของลูกค้าให้ได้มากที่สุด
ตลอดจนธนาคารยังให้ความสำคัญกับการพัฒนาบุคลากรให้มีความพร้อมและมีความเข้าใจอย่างลึกซึ้งเกี่ยวกับธุรกิจและความต้องการของลูกค้า
รวมทั้งพร้อมที่จะให้คำปรึกษาด้านการเงินและการลงทุนที่เหมาะสม
เพื่อให้เกิดประโยชน์สูงสุดแก่ลูกค้าทุกๆคน

อย่างไรก็ตาม ธนาคารก็ไม่เพิกเฉยต่อคำแนะนำ คำร้องเรียน และการแจ้งเบาะแสการทุจริต
หรือการดำเนินการที่ไม่โปร่งใส ซึ่งจะสร้างความเสียหายให้แก่ธนาคาร จึงได้เปิดช่องทางให้
ลูกค้าสามารถส่งข้อความผ่านทางเว็บไซต์ (www.kiatnakin.co.th)
หรือติดต่อสายตรวจสอบภายในของธนาคารได้ทันที โดยผู้ที่ส่งข้อมูล ความคิดเห็น
หรือแจ้งเบาะแสการประพฤติมิชอบมายังธนาคาร
จะได้รับความคุ้มครองด้วยกลไกที่รัดกุมที่ธนาคารได้จัดเตรียมไว้

2.  ด้านพนักงาน

ธนาคารตระหนักถึงความสำคัญของพนักงานซึ่งเป็นทรัพยากรที่มีคุณค่า
จึงมีการพัฒนาระบบการบริหารงานบุคคล ทั้งในแง่การบริหาร และพัฒนาบุคลากรอย่างต่อเนื่อง
เพื่อพัฒนาศักยภาพของพนักงานให้ได้มาตรฐาน
และเป็นกำลังสำคัญในการพัฒนาให้ธนาคารเป็นสถาบันการเงินชั้นนำด้วยมอบบริการที่ดีที่สุดให้แก่
ลูกค้าและพัฒนาผลิตภัณฑ์ทางการเงินที่เป็นที่ยอมรับ ดังนั้น
ธนาคารจึงได้กำหนดขอบเขตการปฏิบัติงานของพนักงานไว้อย่างชัดเจน
ตลอดจนมีนโยบายการพัฒนาและส่งเสริมความรู้ความสามารถให้กับพนักงานอย่างต่อเนื่อง
เพื่อพัฒนาทักษะและความสามารถของพนักงานให้ได้รับความก้าวหน้าในอาชีพ
และได้กำหนดนโยบายด้านผลตอบแทน โดยจัดให้มีการบริหารค่าจ้างค่าตอบแทนให้กับผู้บริหาร
และพนักงานอย่างเหมาะสม สามารถเทียบเคียงและแข่งขันกับบริษัทชั้นนำทั่วไปได้
สำหรับนโยบายด้านสวัสดิการ ธนาคารจัดให้มีสวัสดิการสำหรับพนักงาน เช่น

-   กองทุนสำรองเลี้ยงชีพพนักงาน

-   กองทุนประกันสังคม

-   การประกันสุขภาพกลุ่ม

-   การประกันชีวิตกลุ่ม

-   การประกันอุบัติเหตุกลุ่ม

-   การตรวจสุขภาพประจำปี

-   ห้องพยาบาลของธนาคาร

-   ห้อง Mother Corner (ห้องสำหรับพนักงานที่เป็นมารดาเพื่อเก็บน้ำนมให้บุตร) ฯลฯ

นอกจากนี้ ธนาคารยังได้กำหนดนโยบายด้านต่างๆ ที่เอื้อต่อการดำเนินธุรกิจของธนาคารไว้
ยกตัวอย่างเช่น นโยบายด้านสวัสดิการ นโยบายจริยธรรมทางวิชาชีพ (Code of Ethics)
นโยบายด้านจรรยาบรรณทางธุรกิจ (Code of Conducts) นโยบายด้านสิ่งแวดล้อม
นโยบายด้านความปลอดภัย นโยบายการจัดระบบการจัดการ เป็นต้น
โดยพนักงานสามารถเข้าถึงข้อมูลนโยบายด้านต่างๆ ได้อย่างสะดวก
เพื่อให้สามารถนำไปใช้เป็นแนวทางในการปฏิบัติได้อย่างถูกต้องต่อไป

จำนวนพนักงานธนาคารย้อนหลัง 3 ปี

[]

1.  ด้านเจ้าหนี้

ธนาคารยึดถือแนวทางปฏิบัติต่อเจ้าหนี้ตามเงื่อนไขข้อตกลงที่ได้ทำไว้อย่างเคร่งครัดด้วยธนาคารตระหนักถึงคุณูปการสำคัญที่ธนาคารได้รับความเชื่อถือเป็นอย่างดีจากเจ้าหนี้และผู้ฝากเงินในช่วงวิกฤติที่ผ่านมา

2.  ด้านคู่ค้า

ธนาคารตระหนักถึงความสำคัญของคู่ค้าเสมอมา
เนื่องจากความสำเร็จของธนาคารส่วนหนึ่งมาจากการได้รับการสนับสนุนจากคู่ค้า
ซึ่งธนาคารยึดมั่นในแนวปฏิบัติตามสัญญาที่มีกับคู่ค้าอย่างเคร่งครัด
และอยู่บนพื้นฐานที่มุ่งความสำเร็จในการทำธุรกิจร่วมกัน โดยในปี 2552 ที่ผ่านมา
ธนาคารไม่มีข้อพิพาทใดๆ ในเรื่องที่เกี่ยวกับคู่ค้าแต่อย่างใด

3.  ความรับผิดชอบต่อชุมชน สังคมและสิ่งแวดล้อม

ธนาคารให้ความสำคัญต่อหน้าที่และความรับผิดชอบต่อชุมชน สังคม และสิ่งแวดล้อม
พร้อมทั้งปลูกฝังจิตสำนึกและส่งเสริมให้ผู้บริหารและพนักงารมีส่วนร่วมในการทำกิจกรรมช่วยเหลือสังคม
กิจกรรมอนุรักษ์พลังงานและสิ่งแวดล้อม ตลอดจนกิจกรรมพัฒนาชุมชน อย่างต่อเนื่องมาตลอดเวลา
39 ปี

โครงการพัฒนาคน พัฒนาชาติ กับเกียรตินาคิน

“เกียรตินาคินไปอยู่ที่ไหน ก็ต้องทำให้สังคมแห่งนั้นเจริญ เมื่อธุรกิจประสบความสำเร็จ
ก็ต้องเอื้อเฟื้อผู้อื่น”

...ปณิธานของผู้ก่อตั้งธนาคารเกียรตินาคิน ที่จะสร้างสรรค์กิจกรรมที่เป็นประโยชน์ต่อสังคม
เพื่อส่งเสริมและพัฒนาคุณภาพชีวิตของคน
ซึ่งเป็นกำลังสำคัญต่อการพัฒนาประเทศให้เจริญก้าวหน้าและแข็งแกร่ง

ตลอดระยะเวลา 39 ปีที่ผ่านมา ธนาคารได้ดำเนินกิจกรรมเพื่อประโยชน์แก่ชุมชน สังคม
และสิ่งแวดล้อมอย่างต่อเนื่อง ภายใต้โครงการ “พัฒนาคน พัฒนาชาติ กับเกียรตินาคิน”
มุ่งพัฒนาบุคลากรและเยาวชนของชาติ ด้วยความเชื่อว่า
ทรัพยากรบุคคลเป็นสิ่งสำคัญและมีค่ามากที่สุดต่อการพัฒนาประเทศ

โครงการ “พัฒนาคน พัฒนาชาติ กับเกียรตินาคิน” ประกอบด้วยกิจกรรมหลัก 3 ด้าน ได้แก่

(1) ด้านส่งเสริมการศึกษา

-   โครงการทุนการศึกษาต่อเนื่องระดับปริญญาตรี (Kiatnakin Responsibility
    Scholarships) ร่วมกับจุฬาลงกรณ์มหาวิทยาลัยและมหาวิทยาลัยธรรมศาสตร์
    ให้ทุนการศึกษาในระดับปริญญาตรีกับนักศึกษาทั่วไป บุตร-ธิดาของพนักงานธนาคาร
    และบุตร-ธิดาของตำรวจนครบาล
    ที่มีความประพฤติดีและมีจิตอาสาที่จะบำเพ็ญประโยชน์ต่อสังคมส่วนรวม
    โดยธนาคารไม่มีเงื่อนไขให้ผู้ที่ได้รับทุนนี้ต้องชดใช้ทุนภายหลังสำเร็จการศึกษา

-   โครงการทุนการศึกษา Kiatnakin Responsibility Awards@Sasin
    มอบทุนการศึกษาในการลงทะเบียนข้ามไปยังมหาวิทยาลัยที่มีชื่อเสียงในต่างประเทศให้แก่นิสิตในหลักสูตร
    MBA ของสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
    เพื่อเพิ่มพูนประสบการณ์ในต่างประเทศ

-   โครงการพัฒนาโรงเรียนต้นแบบ “เงินทอง ของมีค่า” แห่งที่ 46: โรงเรียนประชาศึกษา
    จังหวัดพระนครศรีอยุธยา โดยธนาคารร่วมมือกับสถาบันพัฒนาความรู้ตลาดทุนไทย
    ตลาดหลักทรัพย์แห่งประเทศไทย และมูลนิธิเกียรติร่วมมิตรเพื่อการศึกษา
    เพื่อให้โรงเรียนประชาศึกษาเป็นโรงเรียนต้นแบบในการพัฒนาหลักสูตรการเรียนการสอนเรื่องการบริหารการเงินส่วนบุคคลสำหรับเด็กและเยาวชนได้อย่างต่อเนื่อง
    ภายในระยะเวลา 3 ปี ตั้งแต่ปี 2551-2554
    และเป็นต้นแบบในการพัฒนาให้กับชุมชนและโรงเรียนอื่นๆ ที่อยู่ในพื้นที่ใกล้เคียง
    เพื่อขยายผลในวงกว้างต่อไป

-   โครงการ The mai Bangkok Business Challenge@Sasin
    ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
    จัดการแข่งขันประกวดแผนธุรกิจเป็นภาษาอังกฤษ
    เพื่อเป็นเวทีให้นักศึกษาได้เรียนรู้การเขียนแผนธุรกิจและสร้างผู้ประกอบการรุ่นใหม่
    ธนาคารให้การสนับสนุนโครงการนี้อย่างต่อเนื่องตั้งแต่การจัดแข่งขันครั้งแรกในปี 2545
    จนถึงปัจจุบัน

-   โครงการมอบทุนการศึกษา ร่วมกับมูลนิธิเกียรติร่วมมิตรเพื่อการศึกษา
    เพื่อมอบทุนการศึกษาให้แก่เด็กนักเรียนระดับชั้นประถม - มัธยม
    สร้างอาคารเรียนและสนับสนุนอุปกรณ์ทางการศึกษา ตั้งแต่ปี 2514 เป็นต้นมา
    เพื่อกระจายโอกาสทางการศึกษาให้แก่เยาวชนไทยอย่างทั่วถึง

-   โครงการจักรยานเพื่อน้อง ร่วมกับมูลนิธิศุภนิมิตแห่งประเทศไทย
    โดยมอบจักรยานให้กับนักเรียนที่บ้านอยู่ไกลโรงเรียนได้ใช้เป็นพาหนะในการเดินทางมาเรียนหนังสือ
    ทำให้นักเรียนเหล่านั้นได้รับโอกาสทางการศึกษาอย่างต่อเนื่อง เริ่มตั้งแต่ปี 2545
    จนถึงปัจจุบัน

(2) ด้านการพัฒนาจริยธรรมและภูมิคุ้มกันสังคม

-   โครงการพัฒนาจิตให้เกิดปัญญาและสันติสุข ร่วมกับยุวพุทธิกสมาคมแห่งประเทศไทย
    ในพระบรมราชูปถัมภ์ ตั้งแต่ปี 2537 จนถึงปัจจุบัน เพื่อส่งเสริมให้ผู้บริหาร พนักงาน ลูกค้า
    และบุคคลทั่วไปได้รับการอบรมวิปัสสนากรรมฐานตามหลักสูตรของคุณแม่สิริ กรินชัย
    และหลักสูตรปฏิบัติธรรมอื่นๆ

-   โครงการอบรมเยาวชนสัมพันธ์ ร่วมกับกองบัญชาการตำรวจนครบาลและศูนย์เยาวชนสัมพันธ์
    ตั้งแต่ปี 2548 ดำเนินโครงการ “เยาวชนสัมพันธ์ร่วมมือประสานใจต้านภัยยาเสพติด”
    เพื่อสร้างความเข้าใจเรื่องโทษของยาเสพติด

-   โครงการส่งเสริมการออมดีเด่น ร่วมมูลนิธิดวงประทีป
    เพื่อสนับสนุนกิจกรรมเผยแพร่ความรู้ความเข้าใจในด้านการลงทุนและการออมผ่านระบบสหกรณ์
    ซึ่งสอดคล้องกับแนวปรัชญาเศรษฐกิจพอเพียงที่ช่วยทำให้ชุมชนเข้มแข็งและพึ่งพาตนเองได้
    นอกจากนี้
    ธนาคารยังสนับสนุนการจัดมอบรางวัลให้แก่สมาชิกสหกรณ์ดีเด่นเป็นประจำทุกปีนับตั้งแต่ปี 2543
    เป็นต้นมา

-   โครงการส่งเสริมกิจกรรมสหกรณ์ในโรงเรียนสังกัดกรุงเทพมหานคร ร่วมกับสำนักการศึกษา
    กรุงเทพมหานคร เพื่อปลูกฝังค่านิยมและอุดมการณ์สหกรณ์แก่เยาวชนที่กำลังศึกษาเล่าเรียน
    เพื่อให้นำความรู้และประสบการณ์ที่ได้รับไปใช้ให้เกิดประโยชน์ในการดำรงชีวิต
    ทำให้มีการกินดี อยู่ดีตามอัตภาพ ซึ่งจะส่งผลทำให้เศรษฐกิจของชาติโดยรวมเจริญขึ้น
    โดยธนาคารให้การสนับสนุนมาตั้งแต่ปี 2544

(3) ด้านบรรเทาทุกข์และสาธารณกุศล

ธนาคารร่วมสนับสนุนองค์กรสาธารณกุศลและหน่วยงานต่างๆ ทั้งของภาครัฐและภาคเอกชน อาทิ
ธนาคารแห่งประเทศไทย ตลาดหลักทรัพย์แห่งประเทศไทย ฯลฯ เพื่อสนับสนุนกิจกรรมต่างๆ
ตามนโยบายของธนาคารที่ต้องการจะสนับสนุนการพัฒนาคนเพื่อพัฒนาประเทศ
รวมทั้งกิจกรรมบรรเทาทุกข์และสาธารณภัย โดยมีกิจกรรมที่ได้ดำเนินการไปแล้ว อาทิ

ด้านด้านส่งเสริมด้านการศึกษา

-   โครงการก่อสร้างศูนย์พัฒนาเด็กเล็กบ้านห้วยกุ๊ก จ.เชียงราย

-   โครงการจักรยานยืมเรียน ร.ร. บ้านปางสวรรค์ จ.นครสวรรค์

-   โครงการ ปรับปรุงซ่อมแซมอาคารเรียนภูทับเบิก จ.เพชรบูรณ์

-   โครงการซ่อมแซมปรับปรุง โรงเรียนหมู่บ้านป่าไม้พระราชประสงค์ จ.สุราษฎร์ธานี

-   โครงการซุ้มรักษ์การอ่าน จ.ขอนแก่น

-   โครงการห้องสมุด ธนาคารเกียรตินาคิน ส่งเสริมความรู้แด่น้อง จ.ราชบุรี

ด้านการพัฒนาจริยธรรมและภูมิคุ้มกันสังคม

-   สนับสนุนสมาคมสตรีนักธุรกิจและวิชาชีพแห่งประเทศไทย-กรุงเทพฯ จัดโครงการ
    “มอบโอกาสดีๆ ให้สตรีอีกครั้ง” เพื่อฟื้นฟูสภาพจิตใจ และฝึกอบรมวิชาชีพให้แก่ผู้ต้องขังหญิง

-   โครงการการจัดหาอุปกรณ์ห้องพยาบาลและทำความสะอาด ร.ร.วัดโพนทราย จ.นครราชสีมา

-   โครงการ KK ปันน้ำใจสู่น้อง จ.อุดรธานี โดยร่วมปรับปรุง ซ่อมแซมโรงเรียน

-   โครงการปรับปรุงภูมิทัศน์สนามเด็กเล่น อ.กันตัง จ.ตรัง

 ด้านบรรเทาทุกข์ และสาธารณกุศล

-   โครงการจัดซื้อรถเข็นและรถเข็นโยกสำหรับคนพิการ จ.แพร่

-   โครงการปลูกต้นไม้เพื่อเฉลิมพระเกียรติพระนางเจ้าสิริกิติ์ จ.อยุธยา

-   โครงการแก้ไขปัญหาการจราจรและลดอุบัติเหตุบนท้องถนนช่วงเทศกาล จ.อุบลราชธานี

-   โครงการรณรงค์ความปลอดภัยบนท้องถนนและจราจร จ.ภูเก็ต

-   โครงการสนับสนุนแผงตั้งจุดตรวจแก่ตำรวจ อ.หาดใหญ่ จ.สงขลา

-   โครงการสายตรวจเพื่อประชาชน จ.นนทบุรี

กิจกรรมปลูกจิตอาสาพนักงาน

ในปี 2552 ธนาคารมีการดำเนินการกิจกรรมเพื่อชุมชน สังคม
และสิ่งแวดล้อมหลายโครงการที่ขับเคลื่อนโดยพนักงาน อาทิ

-   โครงการ CSR Day: 1st CSR day @ Kiatnakin ร่วมกับสถาบันธุรกิจเพื่อสังคม
    (CSRi) ตลาดหลักทรัพย์แห่งประเทศไทยและสถาบันไทยพัฒน์
    มูลนิธิบูรณะชนบทแห่งประเทศไทยในพระบรมราชูปถัมภ์
    เพื่ออบรมความรู้ความเข้าใจด้านการดำเนินโครงการ CSR ที่ถูกต้องให้กับ CSR Agents
    ของธนาคาร

-   โครงการ KK รวมพลังประหยัดพลังงาน ปี 4
    เพื่อส่งเสริมการอนุรักษ์พลังงานและทรัพยากรอย่างต่อเนื่องในกลุ่มผู้บริหาร พนักงาน
    และครอบครัวของพนักงาน โดยมีการขยายผลสู่การรณรงค์เรื่องการรีไซเคิลกระดาษ
    เพื่อนำไปผลิตสมุดมอบให้เด็กนักเรียนที่ขาดแคลน

-   โครงการ 1 เดือน 1 คน 1 ต้น: สวนสวยเพื่อน้อง โดยการริเริ่มของ CSR Agents
    ที่เข้ารับการอบรมในโครงการ CSR Day: 1st CSR Day @ Kiatnakin
    เพื่อรณรงค์ให้พนักงานทุกคนปลูกต้นไม้เป็นประจำทุกเดือนอย่างน้อยเดือนละหนึ่งต้น
    เพื่อลดภาวะโลกร้อน และรณรงค์ให้พนักงานร่วมกันบริจาคต้นไม้เพื่อนำไปจัดสวนหย่อมให้น้องๆ
    โรงเรียนจารุศรบำรุง จ.ปทุมธานี

-   โครงการ KK รวมพลังปลูกร่มชมพูพันธุ์ทิพย์ เพื่อพัฒนาภูมิทัศน์ของโครงการแก้มลิง
    หนองเจ็ดเส้น จ.อ่างทอง ซึ่งเป็นโครงการในพระราชดำริของพระบาทสมเด็จพระเจ้าอยู่หัว
    ที่มุ่งบรรเทาปัญหาอุทกภัยในฤดูน้ำหลากในเขตพื้นที่แห้งแล้งจังหวัดอ่างทองและจ.พระนครศรีอยุธยา
    ในปัจจุบัน
    ให้เป็นสถานที่พักผ่อนหย่อนใจในอีกสองปีข้างหน้าโดยการปลูกต้นกล้าชมพูพันธุ์ทิพย์จำนวน 500
    ต้นรอบบริเวณโครงการฯ

-   โครงการ KK กล้าใหม่ ร้อยดวงใจ ปลูกป่าชายเลน ปีที่ 2
    เพื่อปลูกฝังให้ผู้บริหารและพนักงานช่วยกันอนุรักษ์สิ่งแวดล้อม อย่างต่อเนื่อง
    โดยการช่วยฟื้นฟูระบบนิเวศน์ป่าชายเลนในจ.ชลบุรี

กิจกรรมพิเศษ

ธนาคารยังให้ความสำคัญในการทำนุบำรุงพระพุทธศาสนาโดยร่วมถวายผ้าพระกฐินพระราชทานประจำปี
2552 ณ วัดเสนาสนารามราชวรวิหาร จ.พระนครศรีอยุธยา

ด้วยปณิธานของผู้ก่อตั้งกลุ่มเกียรตินาคินที่ว่า “เกียรตินาคินไปอยู่ที่ไหนก็ต้องทำให้สังคมแห่งนั้นเจริญ”
ทำให้ธนาคารมุ่งมั่นที่จะดำเนินกิจกรรมเพื่อชุมชน สังคม และสิ่งแวดล้อมอย่างต่อเนื่อง
ควบคู่กับการยึดมั่นในการเป็นสถาบันการเงินของคนไทยที่มีคุณธรรม
ยึดมั่นในดำเนินธุรกิจและการกำกับดูแลกิจการที่ดี

นอกจากนี้ ธนาคาร ยังให้ความสำคัญเรื่องการอนุรักษ์พลังงานและสิ่งแวดล้อม
โดยปลูกฝังให้ผู้บริหารและพนักงานช่วยกันประหยัดพลังงานและอนุรักษ์สิ่งแวดล้อม
โดยการจัดกิจกรรม “รวมพลังชาว KK ประหยัดพลังงาน”
เพื่อรณรงค์มาตรการประหยัดพลังงานต่างๆ เช่น การลดการใช้ไฟฟ้าและโทรศัพท์ การประหยัดน้ำ
ฯลฯ ตลอดจนร่วมมือกับชมรมอนุรักษ์ป่าชายเลน ตำบลคลองตำหรุ จังหวัดชลบุรี จัดกิจกรรม “KK
กล้าใหม่ ร้อยดวงใจ ปลูกป่าชายเลน” เพื่อเป็นการฟื้นฟูระบบนิเวศน์ป่าชายเลนในจังหวัดชลบุรี
อีกด้วย

ด้วยปณิธานของผู้ก่อตั้งกลุ่มเกียรตินาคินที่ว่า เกียรตินาคินไปอยู่ที่ไหนก็ต้องทำให้สังคมแห่งนั้นเจริญ
ทำให้ธนาคารฯ มุ่งมั่นในการดำเนินกิจกรรมด้านความรับผิดชอบต่อชุมชน สังคม
และสิ่งแวดล้อมต่อไป ควบคู่ไปกับการดำเนินธุรกิจที่ดี ในการเป็นสถาบันการเงินของคนไทย
ที่ยึดมั่นในหลักการกำกับดูแลกิจการที่ดี และมีคุณธรรม

1.  การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส ทั่วถึง
และทันเวลา ทั้งรายงานข้อมูลทางการเงินและข้อมูลทั่วไป เช่น งบการเงิน
แบบแสดงรายการข้อมูลประจำปี (แบบ 56-1) และรายงานประจำปี
รวมทั้งข้อมูลสำคัญที่มีผลกระทบต่อราคาหุ้นของธนาคาร จึงได้มีการเผยแพร่ข้อมูลข่าวสารต่างๆ
ของธนาคารที่เป็นปัจจุบันเสมอ
เพื่อให้ผู้ลงทุนและผู้ที่เกี่ยวข้องได้รับทราบผ่านช่องทางของตลาดหลักทรัพย์แห่งประเทศไทย
และเว็บไซต์ของธนาคาร (www.kiatnakin.co.th) พร้อมทั้งมีหน่วยงานนักลงทุนสัมพันธ์
(Investor Relations) ให้บริการข้อมูลข่าวสาร และกิจกรรมต่างๆ ของธนาคาร แก่ผู้ลงทุน
ผู้ถือหุ้น นักวิเคราะห์ และประชาชนทั่วไป
โดยผู้ถือหุ้นหรือบุคคลทั่วไปสามารถติดต่อสอบถามข้อมูลข่าวสารองค์กรได้ที่ หมายเลขโทรศัพท์
0-2841-5925 หรือที่เว็บไซต์: www.kiatnakin.co.th หรือที่ e-mail address:
investor_relation@kiatnakin.co.th

นอกจากนั้น ธนาคารยังได้ร่วมมือกับสมาคมนักวิเคราะห์หลักทรัพย์
ให้มีการจัดประชุมนักวิเคราะห์หลักทรัพย์เป็นประจำ ซึ่งในรอบปี 2552
ที่ผ่านมาผู้บริหารระดับสูงของธนาคาร
รวมถึงหน่วยงานนักลงทุนสัมพันธ์ได้พบปะและให้ข้อมูลต่อผู้ถือหุ้นและนักลงทุนทั้งในและต่างประ เทศ
ในโอกาสต่างๆ ดังนี้

  -------------------------------------------------------- --------------
  รูปแบบการเข้าพบ                                            จำนวนครั้ง

  1. การเข้าพบสัมภาษณ์ตัวต่อตัว (One-on-One Meeting)             32

  2. การประชุมทางโทรศัพท์ (Conference Call)                   10

  3. การประชุมนักวิเคราะห์ (Analyst Meeting)                   4

  4. การเข้าร่วมประชุมนักลงทุน (Investor Conference)            2

  5. การเดินทางไปพบผู้ถือหุ้นและนักลงทุน (Road Show)               -

  6. แถลงข่าวผลประกอบการต่อสื่อมวลชน (Press Conference)        4
  -------------------------------------------------------- --------------

ธนาคารยังได้จัดให้คณะกรรมการ
แสดงความรับผิดชอบต่อรายงานทางการเงินควบคู่กับรายงานของผู้สอบบัญชีในรายงานประจำปี
2552 นี้ และคณะกรรมการยังดูแลให้มีการเปิดเผยข้อมูล บทบาทหน้าที่ ความรับผิดชอบต่อหน้าที่
รายละเอียดของนโยบายผลตอบแทน จำนวนครั้งของการประชุม
จำนวนครั้งที่กรรมการเข้าร่วมประชุมคณะกรรมการและคณะกรรมการชุดย่อย
รวมถึงการเปิดเผยผลตอบแทนที่กรรมการได้รับจากบริษัทย่อย
ซึ่งแสดงไว้ในตารางผลตอบแทนของกรรมการแล้ว

2.  ความรับผิดชอบของคณะกรรมการ

    1.  โครงสร้างกรรมการ

  ปัจจุบันคณะกรรมการธนาคารมีจำนวนรวมทั้งสิ้น 10 คน ประกอบด้วย กรรมการที่เป็นผู้บริหาร 3
  คน กรรมการที่ไม่ได้เป็นผู้บริหาร 3 คน และกรรมการอิสระ 4 คน อย่างไรก็ตาม
  เพื่อให้เป็นไปตามหลักการกำกับดูแลกิจการที่ดี ธนาคารจึงได้แต่งตั้งกรรมการอิสระ
  ขึ้นเป็นประธานกรรมการของธนาคาร และมีประธานกรรมการบริหาร
  ซึ่งไม่ได้เป็นบุคคลเดียวกันกับกรรมการผู้จัดการใหญ่ เพื่อแบ่งแยกหน้าที่ในการกำหนดนโยบาย
  การกำกับดูแลและการบริหารงานประจำออกจากกันอย่างชัดเจน ทั้งนี้
  หน้าที่ความรับผิดชอบของประธานกรรมการบริหารและกรรมการผู้จัดการใหญ่
  มีการกำหนดไว้ดังนี้คือ

  ประธานกรรมการบริหาร

รับผิดชอบต่อคณะกรรมการของธนาคาร ในการดำเนินการให้กลยุทธ์ วิสัยทัศน์ และพันธกิจ
มีผลในทางปฏิบัติ และผลักดันให้ผลการดำเนินงานบรรลุเป้าหมายที่คณะกรรมการธนาคารกำหนดไว้
โดยกำกับดูแลให้มีจรรยาบรรณและความโปร่งใสในการดำเนินธุรกิจ
และจัดให้มีระบบการควบคุมภายในที่มีประสิทธิผล และการบริหารความเสี่ยงที่เหมาะสม
ดูแลรักษาผลประโยชน์ของผู้ถือหุ้น
และรักษาภาพลักษณ์ของธนาคารให้เป็นที่เชื่อถือของทุกฝ่ายที่เกี่ยวข้อง

  กรรมการผู้จัดการใหญ่

รับผิดชอบจัดทำแผนธุรกิจให้สอดคล้องกับกลยุทธ์และเป้าหมายของธนาคาร
กำกับดูแลให้ทุกหน่วยงานปฏิบัติตามแผนงาน งบประมาณที่กำหนด จัดให้มีระบบงานที่ดี
มีการควบคุมภายในอย่างเพียงพอ เพื่อให้การดำเนินงานของธนาคารเป็นไปตามระเบียบ
ข้อกำหนดของทางราชการและกฎหมายที่เกี่ยวข้อง
รวมทั้งการบริหารทรัพยากรบุคคลให้มีขวัญและกำลังใจที่ดี มีการพัฒนาขีดความสามารถอย่างต่อเนื่อง
ยึดถือในจริยธรรม และค่านิยมที่กำหนด

ธนาคารได้กำหนดความหมายคำนิยามกรรมการอิสระที่ธนาคารกำหนดไว้
ซึ่งเข้มงวดกว่าข้อกำหนดขั้นต่ำ ของสำนักงานคณะกรรมการกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ดังนี้

(1) ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของธนาคาร บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

(2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของธนาคาร บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่ผ่านมา
ทั้งนี้ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของธนาคาร

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของธนาคารหรือบริษัทย่อย

(4) ไม่มีหรือเคยมีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่ผ่านมา

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ธนาคารหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3
ของสินทรัพย์ที่มีตัวตนสุทธิของธนาคารหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้ที่เกิดขึ้นในระหว่าง 1
ปีก่อนวันที่มีความสัมพันธ์ทางธุรกิจกับบุคคลเดียวกัน

(5) ไม่เป็นหรือเคยเป็นผู้สอบบัญชีของธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร สังกัดอยู่
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่

ผ่านมา

(6) ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปีจากธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคารและไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวทั้งในปัจจุบันและในช่วง 2 ปีที่ผ่านมา

(7) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของธนาคาร
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
หรือบริษัทย่อย

(9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของธนาคาร
ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามหลักเกณฑ์ข้อที่ 1-9 แล้ว
กรรมการอิสระอาจได้รับมอบหมายจากคณะกรรมการ ให้ตัดสินใจในการดำเนินกิจการของธนาคาร
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
หรือผู้มีอำนาจควบคุมของธนาคาร โดยมีการตัดสินใจในรูปแบบขององค์คณะ (Collective
decision) ได้

2.  คณะอนุกรรมการ

คณะกรรมการธนาคารได้แต่งตั้งกรรมการชุดย่อยประกอบด้วยคณะกรรมการตรวจสอบ
คณะกรรมการสรรหาและกำหนดค่าตอบแทน
และคณะกรรมการบริหารความเสี่ยงขึ้นทำหน้าที่เรื่องการกำกับดูแลกิจการโดยมีรายละเอียดขอบเขตอำนาจหน้าที่
ตามที่ระบุไว้ในหัวข้อการจัดการแล้ว ซึ่งประธานคณะกรรมการชุดย่อย
ส่วนใหญ่มีตำแหน่งเป็นกรรมการอิสระเพื่อให้เกิดความเป็นอิสระและโปร่งใสในการทำงาน

3.  บทบาทหน้าที่และความรับผิดชอบของคณะกรรมการ รายละเอียดกล่าวไว้ในในหัวข้อ
    “การจัดการ” แล้ว

4.  จริยธรรมทางธุรกิจ เพื่อให้เกิดความสุจริต เที่ยงธรรมและเพื่อเป็นแนวทางการปฏิบัติหน้าที่ที่ดี
    ธนาคารจึงได้มีประกาศเกี่ยวกับจริยธรรมทางวิชาชีพ
    รวมถึงข้อพึงปฏิบัติเกี่ยวกับจริยธรรมทางวิชาชีพของผู้บริหาร
    เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่
    ตามภารกิจของธนาคารด้วยความซื่อสัตย์สุจริต
    รวมทั้งการปฏิบัติต่อธนาคารและผู้มีส่วนได้เสียทุกกลุ่ม
    โดยธนาคารได้สื่อสารกับพนักงานและติดตามการปฏิบัติตามแนวทางดังกล่าวเป็นประจำ
    รวมถึงจัดสัมมนาเกี่ยวกับจริยธรรมทางธุรกิจ แก่พนักงาน
    เพื่อสร้างความรู้ความเข้าใจระหว่างผู้บริหารและพนักงานอย่างสม่ำเสมอ
    โดยแนวทางทางจริยธรรมมีรายละเอียดดังนี้

-   การปฏิบัติและความรับผิดชอบต่อผู้ถือหุ้น

มีการบริหารงานด้วยความระมัดระวังและรอบคอบ
ตลอดจนปฏิบัติหน้าที่ด้วยความซื่อสัตย์สุจริตและเป็นธรรมต่อผู้ถือหุ้น
ไม่แสวงหาผลประโยชน์ให้ตนเองและผู้เกี่ยวข้อง โดยใช้ข้อมูลใดๆ ของธนาคาร
รวมถึงไม่เปิดเผยข้อมูลลับของธนาคารต่อบุคคลภายนอกโดยเฉพาะคู่แข่งขันของธนาคาร

-   การปฏิบัติและความรับผิดชอบต่อลูกค้า

มีการเปิดเผยข้อมูลข่าวสารเกี่ยวกับผลิตภัณฑ์และบริการอย่างครบถ้วนถูกต้อง
รวมทั้งนำเสนอผลิตภัณฑ์ให้ตรงความต้องการของลูกค้ามากที่สุด
และไม่กำหนดเงื่อนไขการค้าที่ไม่เป็นธรรม รวมทั้งเก็บรักษาความลับของลูกค้าอย่างเคร่งครัด
และเปิดโอกาสให้ลูกค้าสามารถร้องเรียนเกี่ยวกับการบริการ

-   การปฏิบัติและความรับผิดชอบต่อคู่ค้า/เจ้าหนี้

ไม่เรียก หรือไม่รับ หรือจ่ายผลประโยชน์ใดๆ ที่ไม่สุจริตในการติดต่อกับคู่ค้าหรือเจ้าหนี้
หากมีข้อมูลดังกล่าวเกิดขึ้น ให้เปิดเผยรายละเอียดต่อคู่ค้า และ/หรือ เจ้าหนี้
และร่วมกันแก้ไขปัญหาโดยยุติธรรมและรวดเร็ว รวมถึงการปฏิบัติตามเงื่อนไขต่างๆ
ที่มีต่อเจ้าหนี้อย่างเหมาะสมและเป็นธรรม

-   การปฏิบัติและความรับผิดชอบต่อภาครัฐ

มีการปฏิบัติตามนโยบาย กฎหมาย และข้อบังคับที่เกี่ยวข้อง
ส่งเสริมการปกครองในระบอบประชาธิปไตย โดยมีพระมหากษัตริย์เป็นประมุข
และดำเนินภารกิจด้วยความรับผิดชอบ

-   การปฏิบัติและความรับผิดชอบต่อพนักงาน

ธนาคารจัดให้มีระบบผลตอบแทนที่เป็นธรรมและเสมอภาคแก่พนักงาน
รวมถึงการดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สิน
รวมทั้งจัดให้มีระบบบริหารทรัพยากรบุคคลในเรื่องการแต่งตั้ง โยกย้าย
การให้รางวัลและการลงโทษที่ชัดเจน
รวมทั้งให้ความสำคัญต่อการพัฒนาความรู้ความสามารถของพนักงาน
บริหารงานโดยหลีกเลี่ยงการกระทำใดๆ ที่ไม่เป็นธรรม
ซึ่งอาจมีผลกระทบต่อความมั่นคงในหน้าที่การงานของพนักงาน

-   การปฏิบัติและความรับผิดชอบต่อคู่แข่งทางการค้า

มีการประพฤติปฏิบัติภายใต้กรอบกติกาการแข่งขันที่ดี คือ
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตไม่พยายามทำลายชื่อเสียงคู่แข่งทางการค้าด้วยการกล่าว

หาใส่ร้าย

-   การปฏิบัติและความรับผิดชอบต่อสังคมและชุมชน

ไม่กระทำการใดๆ ที่จะมีผลเสียหายต่อทรัพยากรธรรมชาติและสภาพแวดล้อม
ให้การสนับสนุนกิจกรรมที่มีส่วนสร้างสรรค์สังคมอย่างสม่ำเสมอ
รวมถึงปลูกฝังจิตสำนึกของความรับผิดชอบต่อสังคมให้เกิดขึ้นในหมู่พนักงานทุกระดับอย่างต่อเนื่อง
และจริงจัง

1.  ความขัดแย้งทางผลประโยชน์ เมื่อเกิดรายการที่มีความขัดแย้งทางผลประโยชน์
    คณะกรรมการธนาคาร
    ได้กำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
    โดยมีการกำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรม
    การกำกับหลักทรัพย์ฯ และตลาดหลักทรัพย์ฯ
    และกำหนดให้กรรมการที่มีส่วนเกี่ยวข้องงดออกเสียงลงมติในรายการที่อาจมีความขัดแย้งทางผลประโยชน์
    รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
    โดยกำหนดราคาและเงื่อนไขเ สมือนทำรายการกับบุคคลภายนอก
    ซึ่งได้เปิดเผยรายละเอียดมูลค่ารายการคู่สัญญาไว้ในรายงานประจำปี และแบบ 56-1 แล้ว

2.  ระบบการควบคุมและตรวจสอบภายใน
    ธนาคารให้ความสำคัญต่อระบบการควบคุมและตรวจสอบภายในที่มีประสิทธิภาพ
    ทั้งในระดับบริหาร และระดับปฏิบัติงาน โดยมีการกำหนดอำนาจหน้าที่ของผู้ปฏิบัติงาน
    และผู้บริหารไว้เป็นลายลักษณ์อักษรอย่างชัดเจน มีการแบ่งแยกหน้าที่ผู้ปฏิบัติงาน ผู้ควบคุม
    และผู้อนุมัติออกจากกัน เพื่อให้เกิดการถ่วงดุล และตรวจสอบระหว่างกันอย่างเหมาะสม
    และมีการควบคุมการใช้ทรัพย์สินให้เกิดประโยชน์
    รายงานทางการเงินของธนาคารที่เปิดเผยต่อสาธารณะจัดทำขึ้นตามหลักการและมาตรฐานทางบัญชี
    ที่บังคับใช้ในธุรกิจสถาบันการเงิน ภายใต้การตรวจสอบของผู้สอบบัญชีภายนอก
    โดยในปีที่ผ่านมา คณะกรรมการตรวจสอบได้พบกับผู้สอบบัญชีภายนอกรวม 4 ครั้ง
    เพื่อรับทราบผลการตรวจสอบ ข้อเสนอแนะและความคิดเห็น สำหรับการติดตาม ปรับปรุงแก้ไข
    มีการสอบทานระบบการควบคุม การเสนอรายงานต่อผู้บริหารสายงานที่รับผิดชอบ

ธนาคารมีสายตรวจสอบภายในทำหน้าที่ตรวจสอบ และสายกำกับการปฎิบัติตามกฎเกณฑ์
เพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของธนาคารได้ดำเนินการตามแนวทางที่กำหนดและมีประสิทธิภาพ
รวมถึงกำกับดูแลให้มีการปฏิบัติตามกฎหมายและข้อกำหนดที่เกี่ยวข้องกับธนาคาร
คณะกรรมการจึงกำหนดให้สายตรวจสอบภายใน และสายกำกับการปฎิบัติตามกฎเกณฑ์
รายงานผลตรวจสอบโดยตรงต่อคณะกรรมการตรวจสอบและคณะกรรมการธนาคาร
เพื่อให้สายตรวจสอบภายในมีความอิสระ สามารถทำหน้าที่ตรวจสอบและถ่วงดุลอำนาจได้อย่างเต็มที่

นอกจากนี้
เพื่อให้กรรมการทุกคนได้พิจารณาทบทวนระบบการควบคุมภายในของธนาคารให้มีความถูกต้อง
รัดกุมตามแนวทางที่กำหนด
คณะกรรมการธนาคารจึงมีการประเมินความเพียงพอของระบบการควบคุมภายในทุกปี
โดยสายตรวจสอบภายในเป็นผู้รวบรวม สรุปผล นำเสนอในรายงานประจำปี
และเปิดเผยต่อสาธารณะ

3.  นโยบายการบริหารความเสี่ยง
    คณะกรรมการธนาคารมีการกำกับดูแลการบริหารความเสี่ยงผ่านคณะกรรมการบริหารความเสี่ยงอย่างใกล้ชิดโดยธนาคารมีนโยบายให้มีการบริหารความเสี่ยงให้ครอบคลุมทั้งองค์กรของธนาคารและกลุ่มธุรกิจในเครือ
    รวมถึงมีการทบทวนระบบหรือประเมินประสิทธิผลของการจัดการความเสี่ยงอย่างต่อเนื่อง
    คณะกรรมการยังให้ความสำคัญกับสัญญาณเตือนภัยล่วงหน้าและรายการผิดปกติทั้งหลาย
    โดยคณะกรรมการบริหารความเสี่ยงมีสายบริหารความเสี่ยงเป็นผู้ปฎิบัติตามนโยบายและรายงานให้คณะกรรมการทราบเป็นประจำ

4.  การประชุมคณะกรรมการ

ธนาคารมีการกำหนดการประชุมคณะกรรมการล่วงหน้า โดยระบุระเบียบวาระการประชุมที่ชัดเจน
ตลอดจนแต่งตั้งเลขานุการ สำนักกรรมการรับผิดชอบการประชุม
และส่งหนังสือเชิญประชุมพร้อมระเบียบวาระการประชุม
ซึ่งระบุวัตถุประสงค์และเหตุผลของแต่ละวาระ ล่วงหน้า 7 วัน
เพื่อให้กรรมการมีเวลาในการพิจารณาข้อมูลอย่างเพียงพอก่อนเข้าร่วมประชุม

นอกจากนั้น
ประธานกรรมการได้จัดสรรเวลาการประชุมไว้อย่างเพียงพอที่ฝ่ายจัดการจะนำเสนอรายงาน
และมากพอที่กรรมการจะอภิปรายปัญหาสำคัญอย่างรอบคอบ
มีการจัดทำรายงานการประชุมเป็นลายลักษณ์อักษร และผ่านการรับรองจากคณะกรรมการทุกครั้ง
พร้อมให้คณะกรรมการและผู้ที่เกี่ยวข้องสามารถตรวจสอบได้ ซึ่งในปี 2552 ที่ผ่านมา
คณะกรรมการธนาคารมีการประชุมรวม 9 ครั้ง

ทั้งนี้ ประธานกรรมการยังสนับสนุนให้กรรมการผู้จัดการใหญ่เชิญผู้บริหารระดับสูงเข้าร่วมประชุม
เพื่อให้ข้อมูลเพิ่มเติมและสร้างความคุ้นเคยกับคณะกรรมการ
และธนาคารยังเปิดโอกาสให้คณะกรรมการสามารถขอข้อมูลที่จำเป็นเพิ่มเติมจากกรรมการผู้จัดการ
ใหญ่ เลขานุการบริษัท หรือผู้บริหารระดับสูงท่านอื่นได้ ภายในขอบเขตนโยบายที่กำหนดไว้
ซึ่งรวมถึงการเปิดโอกาสให้กรรมการที่ไม่เป็นผู้บริหารมีโอกาสประชุมภายในร่วมกันเอง
เพื่อเป็นการอภิปรายปัญหาเกี่ยวกับการจัดการที่อยู่ในความสนใจ

[]การเข้าร่วมประชุมของคณะกรรมการและคณะกรรมการชุดย่อยของธนาคารในปี 2552

การเข้าร่วมประชุมของคณะกรรมการบริหารในปี 2552

[]

การเข้าร่วมประชุมของคณะกรรมการและคณะอนุกรรมการในปี 2552

[]

5.  การประเมินตนเองของคณะกรรมการ

คณะกรรมการธนาคารจัดทำแบบประเมินผลการปฏิบัติงานของตนเองทุกปี
อันรวมถึงการประเมินผลการปฏิบัติงานของประธานกรรมการบริหาร และกรรมการผู้จัดการใหญ่
เพื่อให้ทราบว่าระยะเวลา 1 ปีที่ผ่านมา มีการปฏิบัติงานครบถ้วน
เหมาะสมตามขอบเขตอำนาจหน้าที่และเป็นไปตามหลักการกำกับดูแลกิจการที่ดีหรือไม่อย่างไร
โดยสายตรวจสอบภายในเป็นผู้รวบรวมและสรุปผล
โดยผลการประเมินตนเองของคณะกรรมการธนาคารในภาพรวมอยู่ในระดับคะแนน 3-4
(จากคะแนนเต็ม 4) เท่ากับร้อยละ 3.42โดยมีรายละเอียดดังนี้

ผลการตอบแบบประเมินตนเองของคณะกรรมการธนาคาร สำหรับปี 2552

6.  []ค่าตอบแทน

สำหรับค่าตอบแทนของกรรมการและผู้บริหาร รายละเอียดได้ระบุอยู่ในหัวข้อ 3)
ค่าตอบแทนของผู้บริหาร

7.  การพัฒนากรรมการและผู้บริหาร

คณะกรรมการธนาคารเป็นผู้กำหนด และมีส่วนร่วมในวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของธนาคาร
ตลอดจนกำกับดูแลให้ฝ่ายบริหารดำเนินการให้เป็นไปตามเป้าหมายของแผนธุรกิจ
และงบประมาณที่กำหนดไว้อย่างมีประสิทธิภาพและประสิทธิผล
ทั้งนี้ธนาคารได้จัดให้มีการประชุมถ่ายทอดแผนธุรกิจให้แก่ผู้บริหารและพนักงานอย่างต่อเนื่อง
เพื่อให้เกิดความเข้าใจร่วมกัน
มีการรายงานผลการดำเนินงานที่เกิดขึ้นเทียบกับเป้าหมายให้พนักงานทราบทุกเดือน
รวมทั้งจัดให้มีระบบการควบคุมภายใน การกำกับดูแลกิจการ และการบริหารความเสี่ยงที่ดี
นอกจากนั้นคณะกรรมการทั้งหมดยังได้ผ่านการอบรมจากสมาคมส่งเสริมสถาบันกรรมการบริษัทไทย
(IOD)

ธนาคารจะมีการชี้แจงถึงขอบเขตหน้าที่
รวมถึงการให้ข้อมูลพื้นฐานของธนาคารเพื่อเพิ่มความเข้าใจให้กับผู้ที่จะดำรงตำแหน่งกรรมการธนาคาร
และคณะกรรมการธนาคารและคณะกรรมการบริหาร มีความรับผิดชอบตามหน้าที่ต่อผู้ถือหุ้น
มีการแบ่งแยกบทบาทหน้าที่รับผิดชอบระหว่างคณะกรรมการธนาคารกับคณะกรรมการบริหารอย่าง
ชัดเจน โดยแสดงรายละเอียดไว้ในหัวข้อโครงสร้างการจัดการแล้ว

ธนาคารเป็นธนาคารพาณิชย์ที่อยู่ภายใต้การกำกับดูแลของธนาคารแห่งประเทศไทย
จึงมีข้อกำหนดที่ชัดเจน
เกี่ยวกับการเป็นกรรมการในบริษัทอื่นของกรรมการและผู้บริหารระดับสูงตามประกาศที่ สนส.
60/2551 ลว. 3 สิงหาคม 2551
ที่กำหนดให้กรรมการและผู้บริหารระดับสูงของธนาคารเป็นประธานกรรมการ กรรมการบริหาร
หรือกรรมการผู้มีอำนาจลงนามอย่างใดอย่างหนึ่ง หรือหลายอย่างในบริษัทอื่นได้ไม่เกิน 3 กลุ่มธุรกิจ
โดยพิจารณาความเป็นกลุ่มธุรกิจจากอำนาจควบคุมกิจการ
โดยธนาคารได้เปิดเผยข้อมูลการดำรงตำแหน่งของกรรมการแต่ละคนรวมถึงกรรมการบริหาร
ในรายงานประจำปี หัวข้อคณะกรรมการธนาคารและคณะผู้บริหาร

8.  วาระการดำรงตำแหน่งของกรรมการ

ธนาคารกำหนดไว้ในข้อบังคับข้อ 18 ของธนาคารว่าในการประชุมผู้ถือหุ้นสามัญประจำปีทุกครั้ง
จะมีการให้กรรมการออกจากตำแหน่งอย่างน้อย 1 ใน 3
ถ้าจำนวนกรรมการแบ่งออกเป็นสามส่วนไม่ได้
ก็ให้กรรมการออกในจำนวนที่ใกล้เคียงกับหนึ่งในสามที่สุด กล่าวคือ
การดำรงตำแหน่งของกรรมการแต่ละวาระ มีอายุเฉลี่ย 3 ปี

9.  การแต่งตั้งเลขานุการบริษัท

ธนาคารได้มีมติแต่งตั้ง นางสาวพรทิพย์ ชูพระคุณ ทำหน้าที่เลขานุการ บริษัทอย่างเป็นทางการ
เมื่อวันที่ 13 มกราคม 2553 โดยทำหน้าที่ในนามบริษัทหรือคณะกรรมการ ดังนี้

- จัดทำและเก็บรักษาเอกสารดังต่อไปนี้ ทะเบียนกรรมการ หนังสือนัดประชุมคณะกรรมการ
รายงานการประชุมคณะกรรมการ หนังสือนัดประชุมผู้ถือหุ้น และรายงานการประชุมผู้ถือหุ้น

- เก็บรักษารายงานการมีส่วนได้เสียที่รายงานโดยกรรมการหรือผู้บริหาร

- ดำเนินการอื่นๆ ตามที่คณะกรรมการกำกับตลาดทุนประกาศกำหนด

ธนาคารได้จัดเตรียมแผนนโยบายทดแทนตำแหน่งงาน และกำหนดแผนสืบทอดตำแหน่ง
(Succession Plan) ของกรรมการผู้จัดการใหญ่ คณะกรรมการสรรหาและกำหนดค่าตอบแทน ได้
โดยได้จัดทำแผนพัฒนาผู้บริหารระดับสูง 3 ระดับ ประมาณ 30 คน เพื่อพัฒนาขีดความสามารถ
และการเตรียมพร้อมสำหรับการสืบทอดตำแหน่งงานในกรณีที่ตนไม่สามารถปฏิบัติหน้าที่ได้
พร้อมทั้งมีการรายงานให้คณะกรรมการธนาคารรับทราบความคืบหน้าเป็นระยะ

การกำกับดูแลกิจการที่ดี แสดงให้เห็นถึงระบบการบริหารจัดการที่มีประสิทธิภาพ โปร่งใส
ตรวจสอบได้ ช่วยสร้างความเชื่อมั่นให้แก่ทุกฝ่ายที่เกี่ยวข้อง
และช่วยส่งเสริมให้ธนาคารเติบโตอย่างมีประสิทธิภาพและยั่งยืน
อีกทั้งธนาคารยังยึดมั่นที่จะพัฒนาการปฏิบัติตามหลักการการกำกับดูแลกิจการที่ดีให้ดียิ่งๆขึ้นไป
รวมทั้งในบางประเด็นที่ธนาคารยังไม่ได้ดำเนินการ เช่น

  ----------------------------------------------------- ---------------------------------------------------------------------------------------
  ประเด็นที่ธนาคารยังไม่ได้ดำเนินการ                           เหตุผล/มาตรการทดแทนที่ธนาคารนำมาใช้

  1. มาตรการชดเชยในกรณีที่ผู้มีส่วนได้เสียได้รับ                   ผู้มีส่วนได้เสียของธนาคารเช่นลูกค้า พนักงาน เจ้าหนี้ คู่ค้า ชุมชน สังคมและสิ่งแวดล้อม ฯลฯ
  ความเสียหายจากการที่บริษัทละเมิดสิทธิตามกฎหมายของผู้มีส่วนได้เสีย   ที่ผ่านมาธนาคารยังไม่มีข้อขัดแย้งที่เป็นการละเมิดผู้มีส่วนได้เสียดังกล่าวจึงยังไม่ได้มีการกำหนดมาตราการชดเชยใดๆ
                                                        แต่หากมีการละเมิดเกิดขึ้น ธนาคารต้องมีการชดเชยให้ผู้ถูกละเมิดตามที่กฎหมายกำหนด

  2. การรายงานผลการดำเนินงานของคณะกรรมการทราบทุกเดือน      ธนาคารไม่ได้มีการประชุมคณะกรรมการธนาคารทุกเดือน
  กรณีที่ไม่ได้ประชุมคณะกรรมการทุกเดือน                         แต่มีการรายงานผลการดำเนินงานให้คณะกรรมการธนาคารทราบเป็นประจำทุกไตรมาส
                                                        ยกเว้นในกรณีที่เห็นว่าในระหว่างเดือน การดำเนินงานของธนาคารมีการเปลี่ยนแปลงที่เป็นนัยสำคัญ

  3. การประเมินผลการปฏิบัติหน้าที่ของกรรมการเป็นรายบุคคล         ธนาคารมีการประเมินผลการปฏิบัติหน้าที่ของกรรมการเป็นรายคณะ
                                                        เนื่องจากเห็นว่าการประเมินเป็นรายบุคลอาจยังมีความคลาดเคลื่อนเกิดขึ้นได้
  ----------------------------------------------------- ---------------------------------------------------------------------------------------

นอกจากนั้นในปี 2552 ที่ผ่านไปธนาคารจัดให้มีช่องทางให้ผู้มีส่วนได้เสียทุกกลุ่มสามารถติดต่อ /
ร้องเรียน ต่อคณะกรรมการอิสระได้โดยตรงผ่านเว็บไซต์ของธนาคาร

10. การพัฒนากรรมการและผู้บริหาร

ธนาคารโดยคณะกรรมการสรรหาและกำหนดค่าตอบแทนได้จัดทำแผนพัฒนาผู้บริหารระดับสูง 3 ระดับ
ประมาณ 30 คนเพื่อพัฒนาขีดความสามารถในการเป็นผู้นำ
และเป็นการเตรียมความพร้อมสำหรับการเป็นผู้บริหารระดับสูงของธนาคาร
ประกอบกับเป็นการเตรียมความพร้อมการสืบทอดตำแหน่งงานระดับบริหาร
พร้อมทั้งมีการรายงานให้คณะกรรมการธนาคารรับทราบความคืบหน้าเป็นระยะ
ทั้งยังช่วยในเรื่องการกำกับดูแลกิจการที่ดี

11. นโยบายด้านบุคลากร

ด้วยความมุ่งมั่นตั้งใจที่จะสร้างสัมพันธภาพที่ดีกับลูกค้าในระยะยาวและวิสัยทัศน์ของธนาคารที่ต้องการเป็นธนาคารที่มีความเชี่ยวชาญเฉพาะด้าน
ซึ่งลูกค้าเลือกใช้บริการเป็นอันดับแรก
กลยุทธ์ด้านบุคลากรจึงเป็นสิ่งสำคัญที่ทำให้ธนาคารบรรลุเป้าหมายที่ตั้งไว้
โดยมุ่งเน้นในการสรรหาบุคลากรที่มีคุณภาพ การพัฒนาบุคลากรให้มีประสิทธิภาพ มีความเชี่ยวชาญ
ความรู้ความสามารถในการปฏิบัติหน้าที่ รวมถึงความมุ่งมั่นที่จะให้บริการที่ดีที่สุดกับลูกค้า

1.  การสรรหาและคัดเลือกบุคลากร

เพื่อให้ได้พนักงานที่มีคุณภาพและมีศักยภาพสูง
สามารถช่วยผลักดันธุรกิจให้ประสบความสำเร็จภายใต้ความเปลี่ยนแปลงและภาวะการแข่งขันสูง
ธนาคารมีการใช้วิธีการที่หลากหลายในการสรรหา ประเมิน และคัดเลือกบุคลากรที่มีคุณสมบัติ
ทักษะและความสามารถที่เหมาะกับตำแหน่งงานและการเติบโตในองค์กร (Competency-based
Selection) ตลอดจนมีทัศนคติที่ดีในการทำงานและมีความคิดสร้างสรรค์
นอกจากนี้ยังใช้เทคโนโลยีที่ทันสมัยในการเข้าถึงแหล่งข้อมูลของผู้สมัครงาน
และมีขั้นตอนการรับสมัครที่สะดวกรวดเร็ว

2.  การพัฒนาทรัพยากรบุคคล

ธนาคารตระหนักว่า บุคลากรเป็นทรัพยากรอันมีค่าขององค์กร
ดังนั้นจึงจัดให้มีการพัฒนาทรัพยากรบุคคลในด้านต่างๆ นับตั้งแต่เริ่มเป็นพนักงานใหม่อย่างต่อเนื่อง
ดังนี้

-   การพัฒนาทักษะ ความรู้ ความสามารถตามขีดความสามารถหลักขององค์กร (Core
    Competency) และความสามารถหลักตามตำแหน่งงาน (Functional Competency)
    โดยมีการจัดหลักสูตรอบรมกว่า 60 หลักสูตร จำนวน 230 รุ่น สำหรับพนักงานทุกระดับชั้น
    ตั้งแต่กรรมการธนาคาร ผู้บริหารระดับสูง จนถึงพนักงานในทุกตำแหน่ง
    เพื่อพัฒนาความสามารถและทักษะให้ปฏิบัติหน้าที่ได้อย่างมีประสิทธิภาพ
    และเสริมสร้างศักยภาพเพื่อรองรับการเติบโตของธนาคารในอนาคต
    นอกจากนี้ธนาคารยังได้ดำเนินโครงการ Knowledge Management
    เพื่อการบริหารจัดการความรู้ในองค์กรอย่างต่อเนื่อง และมีการจัดตั้งชุมชนคนทำงาน
    (Community of Practice) ด้วย

-   การพัฒนาคุณภาพชีวิตของพนักงานควบคู่กับผลงานที่ดี
    เพื่อสุขภาพที่ดีและการทำงานที่มีประสิทธิภาพ โดยจัดกิจกรรมต่างๆ เช่น การแข่งขันเดินขึ้นตึก
    30 ชั้น (กิจกรรม Love @ First Height) การแข่งขันดูแลสุขภาพกับ Healthy
    Contest กิจกรรมเสริมสร้างสุขภาพด้วยโยคะและการเต้นแอโรบิคส์
    และกิจกรรมอื่นที่สามารถนำไปช่วยเหลือสังคม
    รวมทั้งการให้ความรู้ในการดูแลสุขภาพการเงินและสุขภาพตนเอง เป็นต้น
    ธนาคารยังสนับสนุนความสัมพันธ์ที่ดีในครอบครัวด้วยการจัดห้องเก็บน้ำนมสำหรับพนักงานหลังคลอดที่อยู่ระหว่างการให้นมบุตร
    นอกจากนี้ธนาคารยังดูแลพนักงานอย่างต่อเนื่องตลอดการทำงาน
    โดยจัดกิจกรรมสำหรับพนักงานที่กำลังจะเกษียณอายุงาน ทั้งในด้านการบริหารเงิน สุขภาพ
    อารมณ์ และงานอดิเรก
    เพื่อเตรียมปรับตัวในวัยหลังเกษียณให้มีความสุขกับความสำเร็จในการทำงานที่ผ่านมา

    1.  การสื่อสารภายในองค์กร

ธนาคารมีการสื่อสารกับพนักงานอย่างต่อเนื่องและสม่ำเสมอ ผ่านสื่อทันสมัยรูปแบบต่างๆ เช่น
อินทราเน็ต (KK World) ป้ายประกาศ ของที่ระลึกในโอกาสต่างๆ เป็นต้น
เพื่อให้พนักงานได้รับทราบข่าวสารครบถ้วน ทันเหตุการณ์ทั้งภายในและภายนอกองค์กร
มีโอกาสแลกเปลี่ยนความเห็นระหว่างกัน
เป็นสื่อกลางในการสร้างความเข้าใจอันดีระหว่างผู้บริหารและพนักงาน สร้าง

บรรยากาศที่ดีในการทำงาน และสื่อสารภาพลักษณ์ที่ดีขององค์กร
เพื่อสนับสนุนให้ธนาคารบรรลุเป้าหมายทางธุรกิจที่วางไว้

ในปัจจุบันธนาคารและบริษัทย่อย มีพนักงานรวมเท่ากับ 2,267 คน 31 ธันวาคม 2552
พนักงานของธนาคารเกียรตินาคิน จำกัด (มหาชน) และบริษัทย่อย (ตามงบการเงินรวม)
ได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 1,466 ล้านบาท หรือเท่ากับ 122.1
ล้านบาทต่อเดือน ซึ่งผลตอบแทนได้รวมถึง เงินเดือน โบนัส เงินสมทบกองทุนสำรองเลี้ยงชีพ
และสวัสดิการพนักงานทั่วไป เช่น การรักษาพยาบาล การสันทนาการ และเครื่องแบบพนักงาน
เป็นต้น และในระยะเวลา 3 ปีที่ผ่านมา ธนาคารไม่เคยมีข้อพิพาทด้านแรงงานที่สำคัญแต่อย่างใด